hotchpotch/miracl-hf-unified huggingface dataset:
দেবহাটা উপজেলা
দেবহাটা বাংলাদেশের সাতক্ষীরা জেলার অন্তর্গত একটি উপজেলা।
সাতক্ষীরা জেলার দক্ষিণ পশ্চিম প্রান্তজুড়ে দেবহাটা উপজেলার অবস্থান। এ উপজেলার উত্তরে সাতক্ষীরা সদর উপজেলা, দক্ষিণে কালীগঞ্জ উপজেলা, পূর্বে আশাশুনি উপজেলা এবং পশ্চিমে ভারত-বাংলাদেশ আন্তর্জাতিক সীমানা নির্দেশিত ইছামতি নদী প্রবাহিত। দেবহাটা ইছামতি নদীর তীরে অবস্থিত।
এই উপজেলার ইউনিয়নসমূহ -
উপমহাদেশের প্রখ্যাত চিকিৎসক ডাঃ বিধান চন্দ্র রায়ের পৈতৃক নিবাস ছিল সাতক্ষীরার আজপাড়াগাঁ দেবাটার টাউন শ্রীপুর গ্রামে। প্রায় ১৫০ বছর আগে দেবাটার টাউন শ্রীপুর গ্রামে প্রতিষ্ঠিত হয়েছিল দেবহাটা পৌরসভা। ব্রিটিশ শাসনামলে টাউন শ্রীপুরকে বলা হতো এ আঞ্চলের বধি‌ষ্ণু অঞ্চল। ১৮ জমিদারের বাস ছিল এই গ্রামে। কিন্তু কালের বিবর্তনে সব কিছু হারিয়ে গেছে। ভারত বাংলাদেশের মধ্য দিয়ে বয়ে চলা ইছামতি নদী সাতক্ষীরা উপজেলার সীমান্ত ঘেষা হাড়দ্দার পাশ দিয়ে ছুটে চলেছে বঙ্গোপসাগর অভিমুখে। ব্রিটিশ শাসনামলে এ অঞ্চলে মানুষের আনাগোনা ছিল কলকাতায়। ইছামতি নদীর তীর ঘেষা টাউন শ্রীপুর, সুশীলগাঁতী ও দেবহাটা পাশাপাশি তিনটি গ্রাম। ইছামতির ওপারে ভারতের হাসনাবাদ রেল স্টেশন। যার কারণে ব্রিটিশ শাসনামলে এ অঞ্চলে মানুষের দ্বিতীয় ঠিকানা ছিল কলকাতা। একসময়ের দেবহাটা গ্রাম এখন উপজেলা সদর। কিন্তু টাউন শ্রীপুর এখন পৌরসভা থেকে এক অনুন্নত গ্রামে রুপ নিয়েছে। সাতক্ষীরা শহর খেকে প্রায় ৪০ কিলোমিটার দূরে ইছামতি নদীর তীর ঘেষা গ্রামটির নাম টাউন শ্রীপুর। ডাঃ বিধান চন্দ্র রায়ের জন্মের আগেই ব্রিটিশ সরকার ১৮৬৭ সালে দেবহাটাকে পৌরসাভা ঘোষণা করে। আর এই পৌরসভার কার্যালয় ছিল দেবহাটা টাউন শ্রীপুর গ্রামে। ঐ সময় বিভাগীয় শহর খুলনাতেও পৌরসভা প্রতিষ্ঠিত হয়নি। ভারতের সেনাবাহিনীর সেনাপ্রধান শঙ্কর রায় চৌধুরী ভারতের সেনাপ্রধানের দ্বায়ীত্ব পালনকালেই ১৯৯৭ সালে শঙ্কর রায় চৌধুরী তাঁর জন্ম ভিটা টাউন শ্রীপুর গ্রামে এসেছিলেন। পাকিস্তান সরকার সম্ভবত ১৯৫০-১৯৫১ সালে টাউন শ্রীপুর পৌরসভা বিলুপ্ত ঘোষণা করে। পাকিস্তান সরকারের এই সিদ্ধান্তের বিরুদ্ধে রাওয়ালপিন্ডি হাইকোর্টে মামলা করেছিলেন জমিদার অনীল স্বর্ণকার। কিন্তু দেবহাটা টাউন শ্রীপু্রে আর পৌরসাভা ফিরে আসেনি। ১৮ জমিদারের বাস দেবহাটা টাউন শ্রীপু্র ও সুশীলগাঁতী গ্রামে। জমিদারদের কেউ কেউ ছিলেন অত্যচারী, আবার কেউ কেউ ছিলেন মানবদরদী। আবার কোনো কোনো জমিদার সমাজে কিছু অবদানও রেখে গেছেন। দেবহাটার টাউন শ্রীপুরে জমিদারদের বিশাল অট্টালিকা, পূঁজা, মুন্দির ও থিয়েটার রুমের এখন আর কনো অস্তীত্ব নেই। ব্রিটিশ আমলের আধাপাঁকা রাস্তা এখন পিচঢালা পথ। দেবহাটা খেকে এই রাস্তা চলে গেছে পারুলিয়া বাজারে।
সাদা সোনা নামে পরিচিত বাগদা চিংড়ি ও বিভিন্ন ধরনের নোনা পানির মাছ দেবহাটার প্রধান অর্থনীতিক সম্পদ।
শ্যামনগর উপজেলা
শ্যামনগর হল বাংলাদেশের খুলনা বিভাগের অন্তর্গত সাতক্ষীরা জেলার একটি উপজেলা।
বাংলাদেশের সর্ব দক্ষিণ পশ্চিমে অবস্থিত উপজেলা হল শ্যামনগর। এটিই বাংলাদেশের সর্ব বৃহৎ উপজেলা।
আয়তনঃ ১৯৬৮.২৪ বর্গ কিমি। অবস্থান: ২১°৩৬´ থেকে ২২°২৪´ উত্তর অক্ষাংশ এবং ৮৯°০০´ থেকে ৮৯°১৯´ পূর্ব দ্রাঘিমাংশ। সীমানা: উত্তরে কালীগঞ্জ (সাতক্ষীরা) ও আশাশুনি উপজেলা, দক্ষিণে বঙ্গোপসাগর, পূর্বে কয়রা ও আশাশুনি উপজেলা, পশ্চিমে ভারতের পশ্চিমবঙ্গ রাজ্য ।
জনসংখ্যাঃ ৩১৩৭৮১; পুরুষ ১৬০২৯৪, মহিলা ১৫৩৪৮৭। মুসলিম ২৪৩২৫৭, হিন্দু ৭০১৫১, বৌদ্ধ ৫৬, খ্রিস্টান ২০ এবং অন্যান্য ২৯৭। এ উপজেলায় মুন্ডা, ভগবেনে, চন্ডাল, কৈবর্ত প্রভৃতি নৃগোষ্ঠীর বসবাস রয়েছে।
জলাশয়ঃ যমুনা, রায়মঙ্গল, অর্পণগাছিয়া, মালঞ্চ, হাড়িয়াভাঙ্গা ও চুনার নদী এবং ভেট খাল উল্লেখযোগ্য।
প্রশাসনঃ শ্যামনগর থানা গঠিত হয় ১৮৯৭ সালে। বর্তমানে এটি উপজেলা।
শ্যামনগর থানায় ১২টি ইউনিয়ন, ১২৭টি মৌজা/মহল্লা এবং ২১৬টি গ্রাম আছে।
ইউনিয়নগুলো হলোঃশিক্ষার হারঃ ৬৪.৮৪%; পুরুষ ৩৮%, মহিলা ২৬.৮৪%। শিক্ষা প্রতিষ্ঠানঃ ২৭৫টি; কলেজ ০৭, মাধ্যমিক বিদ্যালয় ৪৩, প্রাথমিক বিদ্যালয় ১৮৯, কমিউনিটি স্কুল ০৩, মাদ্রাসা ৩৬। 
উল্লেখযোগ্য শিক্ষা প্রতিষ্ঠান: শ্যামনগর মহসীন কলেজ (১৯৭২), আতরজান মহিলা মহাবিদ্যালয়, নকিপুর হরিচরণ মাধ্যমিক উচ্চ বিদ্যালয় (১৮৯৯), নূরনগর আশালতা উচ্চ বিদ্যালয় (১৯৫৫), ভুরুলিয়া নাগবাটি মাধ্যমিক বিদ্যালয় (১৯৪৫), পাতাখালি মাধ্যমিক বিদ্যালয় (১৯৫৪), পাতাখালি সিনিয়র মাদ্রাসা (১৯৪৫), জয়নগর হামিদিয়া সিনিয়র মাদ্রাসা (১৯৬৩)।
কলারোয়া উপজেলা
কলারোয়া বাংলাদেশের খুলনা বিভাগের সাতক্ষীরা জেলার অন্তর্গত একটি উপজেলা।
কলারোয়ার ভৌগোলিক অবস্থান । এখানে ৩৫৪৭৫ পরিবারের ইউনিট রয়েছে এবং মোট এলাকা ২৩২.৬৪ কিমি²। উত্তরে- যশোর জেলার শার্শা উপজেলা, পূর্বে- সাতক্ষীরা জেলার তালা উপজেলা, দক্ষিণে- সাতক্ষীরা সদর উপজেলা ও পশ্চিমে- ভারতের পশ্চিম বঙ্গ।
১৯৯১ সালের বাংলাদেশের আদমশুমারি এর হিসাব অনুযায়ী কলরোয়ার জনসংখ্যা ১৯০৭৫১। পুরুষদের জনসংখ্যার হার ৫০.৯৬% এবং মহিলাদের জনসংখ্যার হার ৪৯.০৪%। কলরোয়ার স্বাক্ষরতার হার ২৫.৬% (৭+ বছর) এবং জাতীয় শিক্ষার গড় হার ৩২.৪%।
কলারোয়ার ইউনিয়নগুলো হচ্ছে
কালীগঞ্জ উপজেলা, সাতক্ষীরা
কালীগঞ্জ বাংলাদেশের সাতক্ষীরা জেলার অন্তর্গত একটি উপজেলা।
উত্তরে দেবহাটা উপজেলা,দক্ষিণে শ্যামনগর উপজেলা,পূর্বে আশাশুনি উপজেলা, পশ্চিমে ভারত অবস্থিত।
কালিগঞ্জ উপজেলায় ১২টি ইউনিয়ন আছে।এর কোন পৌরসভা নেই।
ইউনিয়ন সমূহ হচ্ছে -
কালিগঞ্জ সাতক্ষীরা জেলার র্অন্তগত একটি উপজেলা।কালিগঞ্জ এর কোন সঠিক ইতিহাস আজ পর্যন্ত পাওয়া যায়নি। তবে এই এলাকার ইতিহাস সম্পর্কে সতীশ চন্দ্র মিত্রর একটি বইয়ের উপর নির্ভর করতে হয় যা যশোহর খুলনার ইতিহাসের উপর রচিত। এই গ্রন্থে নামকরণ বিষয়ে কালিগঞ্জকে একটি আধুনিক নাম হিসাবে উল্লেখ করা হয়েছে।রাজা প্রতানের পতনের পর বাজিতপর পরগনা নদীয়ার রাজার হস্তগত হয় বলে ‍‌উল্লেখ করা আছে। তারপর চাঁপড়ার রাজা কৃষ্ণরাম এই পরগনা খরিদ করেন(১৭০৫-১৭২৯)। পরবতীর্তে তা কালক্রমে কলিকাতার দর্পনারায়ন ঠাকুরের হস্তে যায়। তদ্ববংশীয় কানাইলাল ঠাকুর নারায়ন পুরে কালি প্রতিষ্টা করেন। উক্ত কালী থেকে কালক্রমে কালিগঞ্জ হয় বলে গ্রন্থে উল্লেখিত আছে। এই ইতিহাস ব্যতীত বাইরে আর কোন উৎস পাওয়া যায়নি।
কালিগঞ্জ এর মোট জনসংখ্যা ৩,২৫,৬৩৫জন।
এই উপজেলার শিক্ষা ব্যবস্থা এখন দ্রুত উন্নতিশীল হচ্ছে|এখানে বর্তমানে শিক্ষার হার শতকরা ৪৭ জন (১৫ বছরের উর্দ্ধে)|তবে ২০২০ সালের মধ্যে তা শতকরা ৮৯ জন হবে বলে আশাতীত|
নলতা মাধ্যমিক বিদ্যালয়,নলতা আহছানিয়া রেসিডেন্সিয়াল কলেজ,কালিগন্জ পাইলট স্কুল ইত্যাদি|এছাড়া প্রায় শতাধিক বিদ্যালয় রয়েছে এখানে|
রেডিও নলতা, সাতক্ষীরা জেলার ১ম কমিউনিটি রেডিও এটি। বাংলাদেশে ১৭ টি কমিউনিটি রেডিও-এর মধ্যে যার অবস্থান ২য়। সাতক্ষীরার মাটি ও মানুষের কথা বলে এটি। স্লোগান - "কণ্ঠহীনের কণ্ঠস্বর"।
যার ফ্রিকোয়েন্সি হলো 99.2 |
সাতক্ষীরা সদর উপজেলা
সাতক্ষীরা সদর উপজেলা বাংলাদেশের সাতক্ষীরা জেলার অন্তর্গত একটি উপজেলা।
বাংলাদেশ এর দক্ষিণ পশ্চিম অঞ্চলে অবস্থিত সাতক্ষীরা বাংলাদেশ এর অন্যতম বৃহত্তম জেলা। জেলার উত্তর গোলার্ধে নিরক্ষরেখা এবং কর্কট ক্রান্তির মধ্যবর্তী ২১°৪৮´ থেকে ২২°৫৮´ উত্তর অক্ষাংশে এবং ৮৮°৫৫´ থেকে ৮৯°৫৫´ পূর্ব দ্রাঘিমাংশে এবং সমুদ্রপৃষ্ঠ থেকে আনুমানিক গড়ে ১৬´ উচ্চে অবস্থিত। এই উপজেলার উত্তরে কলারোয়া উপজেলা, দক্ষিণে দেবহাটা উপজেলা ও আশাশুনি উপজেলা, পূর্বে তালা উপজেলা, পশ্চিমে ভারতের পশ্চিমবঙ্গ।
প্রাচীনকালে এই জেলাকে বাগড়ী, ব্যাঘ্রতট, সমতট, যশোর, চূড়ন প্রভৃতি নামে অভিহিত করা হতো। অবশ্য এ জেলার নামকরণের পেছনে অনেক মত প্রচলিত আছে। প্রথম ও প্রধান মতটি হলো চিরস্থায়ী বন্দোবস্তের সময় নদীয়ার রাজা কৃষচন্দ্রের এক কর্মচারী বিষুরাম চক্রবর্তী নিলামে চূড়ন পরগনা ক্রয় করে তার অর্ন্তগত সাতঘরিয়া নামক গ্রামে বাড়ি তৈরী করেন। তার পূত্র প্রাণনাথ সাতঘরিয়া অঞ্চলে ব্যাপক উন্নয়ন করেন। ১৮৬১ সালে মহকুমা স্থাপনের সিদ্ধান্ত গৃহীত হওয়ার পর ইংরেজ শাসকরা তাদের পরিচিত সাতঘরিয়াতেই প্রধান কার্যালয় স্থাপনের সিদ্ধান্ত নেন। ইতোমধ্যেই সাতঘরিয়া ইংরেজ রাজকর্মচারীদের মুখে ‘সাতক্ষীরা’ হয়ে যায়। দ্বিতীয় মতটি হলো একদা সাত মনীষী সাগর ভ্রমণে এসে একান্ত শখের বসে (মতানৈক্যে রান্নার উপকরণাদি না পেয়ে) ক্ষীর রান্না করে খেয়েছিলেন। পরবর্তীতে ‘ক্ষীর’ এর সাথে ‘আ’ প্রত্যেয় যুক্ত হয়ে ‘ক্ষীরা’ হয় এবং লোকমুখে প্রচলিত হয়ে যায় সাতক্ষীরা।
বাংলাদেশের সর্ব দক্ষিণ-পশ্চিমে পৃথিবীর সর্ব বৃহৎ বনভূমি সুন্দরবন। বঙ্গোপসাগরের উপকূল এবং ভরতীয় সীমান্তে অবস্থিত সাতক্ষীরা নামক অঞ্চলটি মানব বসতি গড়ে ওঠার আগে ছিল একটি বিস্তীর্ণ জলাভূমি। পরবর্তীতে মানব বসতি গড়ে ওঠে। ১৮৬১ সালে যশোর জেলার অধীনে ৭টি থানা নিয়ে সাতক্ষীরা মহকুমা প্রতিষ্ঠিত হয়। পরে ১৮৬৩ সালে ভারতের পশ্চিমবঙ্গের চব্বিশ পরগনা জেলার অধীনে এই মহকুমার কার্যক্রম শুরু হয়। পরবর্তীতে ১৮৮২ সালে খুলনা জেলা প্রতিষ্ঠিত হলে সাতক্ষীরা খুলনা জেলার অর্ন্তভূক্ত একটি মহকুমা হিসাবে স্থান লাভ করে। প্রশাসনিক বিকেন্দ্রীকরণের ফলে ১৯৮৪ সালে সাতক্ষীরা মহকুমা জেলায় উন্নীত হয়।
সাতক্ষীরা সদর উপজেলায় ১৪ টি ইউনিয়ন রয়েছে। এগুলি হল -
সুন্দরবন বিশ্ববিদ্যালয় (প্রস্তাবিত)
সাতক্ষীরা মেডিকেল কলেজ
সাতক্ষীরার দক্ষিনাঞ্চলের অধিকাংশ মানুষ মৎসচাষের উপর নির্ভরশীল। প্রধান ফল আম, জাম, কাঁঠাল, কলা, পেপে, নারিকেল, লিচু, সফেদা, জামরুল, কদবেল, বরই এবং পেয়ারা। খামারের মধ্যে ৮৬ টি গবাদিপশু, ৩২২ টি পোল্ট্রি খামার, ৩০৪৬ টি মৎস(রুই,কাৎলা,মৃগেল,পাংগাস ইত্যাদি), ৩৬৫০ টি চিংড়ি খামার, ৬৬ টি হ্যাচারি এবং ১ টি গরু প্রজনন কেন্দ্র আছে। রপ্তানী পণ্য গুলোর মধ্যে চিংড়ি, ধান, পাট, গম, পান পাতা এবং চামড়া উল্লেখযোগ্য।
সাতক্ষীরার আম যাচ্ছে ফের ইউরোপে। এজন্য আমচাষীদের কয়েক দফায় প্রশিক্ষণ দেয়া হয়েছে। তারা আমের পরিচর্যা, আম সংগ্রহ ও তা প্যাকেজিং করে পাঠাচ্ছেন বিদেশের বাজারে।
তালা উপজেলা
তালা উপজেলা বাংলাদেশের খুলনা বিভাগের সাতক্ষীরা জেলার অন্তর্গত একটি উপজেলা। এটি ১৯১৩ সালে প্রতিষ্ঠিত হয় এবং ১৯৮৩ সালে উপজেলা হিসেবে মর্যাদা পায়।
উত্তরে যশোর জেলার কেশবপুর উপজেলা ও সাতক্ষীরা জেলার কলারোয়া উপজেলা। পূর্বে খুলনা জেলার ডুমুরিয়া উপজেলা, দক্ষিণে খুলনা জেলার পাইকগাছা উপজেলা ও সাতক্ষীরা জেলার আশাশুনি উপজেলা এবং পশ্চিমে সাতক্ষীরা সদর উপজেলা অবস্থিত ।
এই উপজেলার ইউনিয়নগুলো হচ্ছে -
মোট জনসংখ্যা ২৯,৯০,৪০০ জন, পুরুষ ১,৫১,০১৭ জন, মহিলা ১,৪৮,৩৮৩ জন।
সিকান্দার আবু জাফর (উপজেলার তেতুলিয়া ইউনিয়নে জন্ম। বিখ্যাত কবি)
ঐতিহাসিক স্থান মাগুরা পীর শাহ জয়নুদ্দিন আওলিয়ার মাজার ও তেঁতুলিয়া জামে মসজিদ।
দামুড়হুদা উপজেলা
দামুড়হুদা উপজেলা বাংলাদেশের চুয়াডাঙ্গা জেলার একটি প্রশাসনিক এলাকা।
৩০৮.১১ বর্গ কিলোমিটার আয়তনের দামুড়হুদা উপজেলাটি খুলনা বিভাগের চুয়াডাঙ্গা জেলার অন্তর্ভুক্ত। এই উপজেলার পূর্বে চুয়াডাঙ্গা সদর উপজেলা, পশ্চিমে ভারতের পশ্চিমবঙ্গ ও মেহেরপুর জেলা, উত্তরে মেহেরপুর জেলা ও আলমডাঙ্গা উপজেলা এবং দক্ষিণে ভারতের পশ্চিমবঙ্গ।
চুয়াডাঙ্গা জেলার সবচেয়ে পুরাতন ও সমৃদ্ধ জনপদের নাম দামুড়হুদা । এখানেই প্রথমে মহকুমা সদর দপ্তর স্থাপিত হয়েছিল, যা পরে চুয়াডাঙ্গায় স্থানান্তরিত হয় । কিংবদন্তি আছে অতীতে এখানকার এক মন্দিরে পুরোহিত ছিলেন দামোদর । সবাই বলতো দামোদর ঠাকুরের মন্দির । আর ছিলো হুদা পীরের দরগা । এই দামোদর আর হুদা মিলে দামোদরহুদা>দামোদরহুদা>দামুড়হুদা নামের উদ্ভব। এখানে ১০,৫৫১.১৮ হেক্টর পতিত জমি ছাড়াও মোট আবাদি জমির পরিমাণ হচ্ছে ১৬,৭৪৫.৭১ হেক্টর। দামুড়হুদা উপজেলা হেডকোয়ার্টারটি চুয়াডাঙ্গা জেলা হেড কোয়ার্টার থেকে মাত্র ৯ কিঃ মিঃ দূরে অবস্থিত। দামুড়হুদা একটি সীমান্তবর্তী উপজেলা। দামুড়হুদা উপজেলা দক্ষিণ পশ্চিম এশিয়ার ২৩.৬১৬৭ ডিগ্রী উত্তর অক্ষাংশ এবং ৮৮.৭৮৩৩ ডিগ্রী পূর্ব দাঘিমাংশের মধ্যে অবস্থিত।
দামুড়হুদা থানা ১৯১২ সালে প্রতিষ্ঠিত হয়। এটি ১৯৮৩ সালে একটি উপজেলায় পরিণত হয়। এখানে ১টি পৌরসভা ও ৭টি ইউনিয়ন রয়েছে।
এখান থেকে কাঁঠাল, পেঁপে, ফুল, চারা, দুগ্ধজাত মাংস, রূপান্তরিত কাপড়, ছোপানো, ঔষধ, তৈরি পোশাক প্রস্তুত, ইলেকট্রনিক্স এবং বৈদ্যুতিক পণ্য, জুতা, ইট, সন্দেশ ইত্যাদি রপ্তানী করা হয়।মাল্টা চাষে বিরাট সাফল্য অজ্ন চারা দেশে বিদেশ রপ্তানি।
দামুড়হুদা উপজেলায় ৩টি নদী রয়েছে। নদীগুলো হচ্ছে ভৈরব নদ ,মাথাভাঙ্গা নদী ও চিত্রা নদী।
চুয়াডাঙ্গা সদর উপজেলা
চুয়াডাঙ্গা সদর উপজেলা বাংলাদেশের চুয়াডাঙ্গা জেলার একটি প্রশাসনিক এলাকা।
চুয়াডাঙ্গা সদর উপজেলাটি খুলনা বিভাগের চুয়াডাঙ্গা জেলার অন্তর্ভুক্ত; যা ভৌগোলিকভাবে ২৩°.২২′ থেকে ২৩°.৫০′ উত্তর অক্ষাংশের অন্তর্ভুক্ত। ২৯৯ বর্গ কিলোমিটার আয়তনের এই উপজেলাটির উত্তর ও উত্তর পশ্চিমে আলমডাঙ্গা উপজেলা, পূর্বে ঝিনাইদহ সদর উপজেলা, দক্ষিণ ও দক্ষিণ পূর্বে জীবননগর ও কোটচাঁদপুর উপজেলা এবং পশ্চিমে দামুড়হুদা ও পশ্চিম বঙ্গের নদিয়া জেলা অবস্থিত।
এখানে ১টি পৌরসভা ও ১০ টি ইউনিয়ন রয়েছে।
পৌরসভার আয়তন ৩৮ বর্গ কিলোমিটার।
চুয়াডাঙ্গা শহরের জনসংখ্যার ১০০% শিক্ষিত এবং সম্পূর্ণ উপজেলার শিক্ষার হার ৯৯% ।
চুয়াডাঙ্গা সদর উপজেলায় অনেকগুলো নদী রয়েছে। নদীগুলো হচ্ছে মাথাভাঙ্গা নদী , নবগঙ্গা নদী, চিত্রা নদী ও ভৈরব নদ।
জীবননগর উপজেলা
জীবননগর উপজেলা বাংলাদেশের চুয়াডাঙ্গা জেলার একটি প্রশাসনিক এলাকা।
জীবননগর উপজেলাটি খুলনা বিভাগের চুয়াডাঙ্গা জেলার অন্তর্ভুক্ত। ২৩°২২´ থেকে ২৩°৩১´ উত্তর অক্ষাংশ এবং ৮৮°৪৫´ থেকে ৮৮°৫৭´ পূর্ব দ্রাঘিমাংশ তে এটি অবস্থিত। এর উত্তরে - চুয়াডাঙ্গা সদর উপজেলা, পূর্বে - কোটচাঁদপুর উপজেলা, দক্ষিণে - মহেশপুর উপজেলা এবং দামুরহুদা উপজেলা, পশ্চিমে - ভারতের পশ্চিমবঙ্গ।
১৯৯.৩২ বর্গ কিমি ব্যাপ্ত এই উপজেলার প্রশাসনিক এলাকা। এর অবস্থান: ২৩°২২´ থেকে ২৩°৩১´ উত্তর অক্ষাংশ এবং ৮৮°৪৫´ থেকে ৮৮°৫৭´ পূর্ব দ্রাঘিমাংশ।
কথিত আছে যে ১৬৬০-৬৫ সালের সময় জীবন খাঁ নামে এক ভয়ংকর ডাকাত এ অঞ্চলে আস্তানা গাড়ে। এ এলাকা তখন গভীর বন-জঙ্গলে পরিপূর্ণ এবং বাঘের আবাসস্থল ছিল। পাশে ছিল বর্তমানে মৃত ভৈরব নদী। বৃটিশরা ১৭৭৩ সালে ভারতবর্ষ দখলের পর এই সব ডাকাতদের রবিনহুড স্টাইলে মহৎ দৃষ্টিতে দেখতে থাকে। জীবন খাঁ ডাকাত কে রিবনহুডের মতো মহৎ ব্যক্তি বিবেচনা করে তার নামে এই এলাকার নাম জীবননগর রাখে। পাকিস্তান আমলে ১৯৬৩ সালে জীবননগরকে থানা হিসাবে এবং বাংলাদেশ আমলে ১৯৮৩ সালে উপজেলা হিসেবে উন্নীত করা হয়।
জীবননগরে শিক্ষার মান উন্নয়নশীল। এখানে শিক্ষার হার ৫৫.৮৫%। জীবননগর পৌরসভার মধ্যে শিক্ষা প্রতিষ্ঠান মোট ১২টি। তার মধ্যে মাধ্যমিক বিদ্যালয় ৩টি ও কলেজ ২টি। এখানকার বার্ষিক পাশের হার ৯৪%।অর্থনীতি দিক দিয়ে জীবননগর বাংলাদেশের একটি অন্যতম শহর । এখানে প্রধান অর্থকরী ফসল পাট,ধান,আলু প্রচুর পরিমানে জন্মে ।এছাড়াও এখানে প্রচুর পানক্ষেত ও খেজুর গাছ আছে। এখানকার খেজুরের রস অনেক বিখ্যাত।এছাড়াও এখানে কিছু ছোট কারখানাও আছে। আর এই জন্য এ শহরকে চুয়াডাঙ্গার বানিজ্যেকেন্দ্র বলা হয়।
জীবননগর উপজেলায় অনেকগুলো নদী রয়েছে। নদীগুলো হচ্ছে ভৈরব নদ ও ভৈরব-কপোতাক্ষ নদ।
১. মুক্তিযোদ্ধা গণ কবর
২. শরৎচন্দ্রের স্মৃতি বিজড়িত- কাশীপুর জমিদার বাড়ী
৩. রাখাল শাহ এর মাজার
৪. প্রস্তাবিত দৌলৎগজ্ঞ-মাজদিয়া স্থলবন্দর
৫.রায়পুর কালা দুয়া ও জয়দিয়া বাওড়
৬.দত্তনগর কৃষি খামার
৭.মারূফদাহ বাওড়
আরও অনেক
১. সাপ্তাহিক জীবননগর বার্তা
১.মোখলেসুর রহমান টিপু তরফদার
২.গোলাম মর্তুজা
৩.মাহমুদ হাসান খান বাবু
৪.কাজী রকিব উদ্দীন অাহমেদ
৫.মোঃ সাখাওয়াত হোসেন (শিক্ষক, জাহাঙ্গীরনগর বিশ্ববিদ্যালয়)
মহেশপুর উপজেলা
মহেশপুর উপজেলা বাংলাদেশের ঝিনাইদহ জেলার একটি প্রশাসনিক এলাকা। মহেশপুর উপজেলার আয়তন ৪১৯.৫৩ বর্গ কিঃমিঃ। এই উপজেলার উত্তর দিকে কোটচাঁদপুর উপজেলা ও জীবননগর উপজেলা, দক্ষিণ দিকে চৌগাছা উপজেলা ও ভারতের পশ্চিমবঙ্গ, পূর্ব দিকে চৌগাছা উপজেলা এবং পশ্চিম দিকে ভারতের পশ্চিমবঙ্গ।
মহেশপুর উপজেলার আয়তন ৪১৯.৫৩ বর্গ কিঃমিঃ। এই উপজেলার উত্তর দিকে কোটচাঁদপুর উপজেলা ও জীবননগর উপজেলা, দক্ষিণ দিকে চৌগাছা উপজেলা ও ভারতের পশ্চিমবঙ্গ, পূর্ব দিকে চৌগাছা উপজেলা এবং পশ্চিম দিকে ভারতের পশ্চিমবঙ্গ।
মহেশপুর উপজেলা ১২ টি ইউনিয়ন নিয়ে গঠিত। 
ইউনিয়ন গুলির নাম হচ্ছে- 
(১) এসবিকে ইউনিয়ন, 
(২) ফতেপুর ইউনিয়ন, 
(৩) পান্তাপাড়া ইউনিয়ন, 
(৪) স্বরুপপুর ইউনিয়ন, 
(৫) শ্যামকুড় ইউনিয়ন, 
(৬) নেপা ইউনিয়ন, 
(৭) কাজিরবেড় ইউনিয়ন, 
(৮) বাঁশবাড়িয়া ইউনিয়ন, 
(৯) যাদবপুর ইউনিয়ন, 
(১০) নাটিমা ইউনিয়ন, 
(১১) মান্দারবাড়িয়া ইউনিয়ন এবং 
(১২) আজমপুর ইউনিয়ন।
মহেশপুর শহরটি ৯ টি ওয়ার্ড নিয়ে গঠিত। 
মহেশপুর থানা ১৯৮৩ সালে মহেশপুর উপজেলা হয়েছিল।
কপতাক্ষ এর তীরে অবস্থিত মহেশপুর উপজেলার আদিনাম যোগীদহ। পরবর্তীতে ১১০৭ সালে হিন্দু দেবতা মহেশপুর ঠাকুরের মন্দির প্রতিষ্ঠিত হওয়ায় আদিনাম পরিবর্তিত হয়ে মহেশপুর হয়। কেউ কেউ বলেন রাজা মহেশ চন্দ্রের নামানুসারে এলাকার নাম মহেশপুর হয়। অন্য জনশ্রুতি হল ঐ অঞ্চলের রাজত্ব এক জেলে রাজার হস্তগত হলে তার ছেলে ‘‘মহেশ’’ এর নামানুষারে মহেশপুর নামকরণ হয়। মহেশপুর ভারতের বনগাঁও মহাকুমার একটি অন্যতম অংশ ছিল। ১৯৪৭ সালে মহেশপুর ঝিনাইদহ মহাকুমার অন্তর্গত হয়।বাসযোগে সড়ক পথে মহেশপুর উপজেলায় যাতায়াত করা যায়। সড়ক পথে মহেশপুর থেকে খালিশপুর হয়ে আঞ্চলিক মহাসড়কের সাথে যুক্ত। কোটচাঁদপুর স্টেশন হয়ে সারাদেশের সাথে মহেশপুর রেল পথে যুক্ত।
নদ-নদী ও হাওড়র-বাওড়ঃ মহেশপুরের উল্লেখযোগ্য নদী - ভৈরব, বেতনা, ইছামতি, কোদলা এবং কপোতাক্ষ । এছাড়া কাজীরবেড় বাওড়, নস্তীর বাওড়, সস্তার বাওড়, পুড়াপাড়া বাওড়, জেলিয়া পোতা লক্ষির বিল জেলিয়া পোতা থেকে ভৈরবা খাল ইত্যাদি উল্লেখযোগ্য। পূর্বের কৃষি জমি চাষাবাদ হত এসকল নদ-নদী ও বাওড় কেন্দ্রিক। অথবা ক্যানাল কেটে বা খাল কেটে বিভিন্ন কৃষি আবাদী জমিতে সেচের ব্যবস্থা করা হত।
হরিণাকুণ্ডু উপজেলা
হরিণাকুন্ডু উপজেলা বাংলাদেশের ঝিনাইদহ জেলার একটি প্রশাসনিক এলাকা।
উত্তরে কুষ্টিয়া সদর উপজেলা, দক্ষিণে ঝিনাইদহ সদর উপজেলা, পূর্বে শৈলকুপা উপজেলা, পশ্চিমে আলমডাঙ্গা এবং চুয়াডাঙ্গা সদর উপজেলা।
এই উপজেলার ইউনিয়নসমূহ -
হরিণাকুন্ডু উপজেলাটি ১৯৮৩ সালের ২৪ মার্চ প্রতিষ্ঠিত হয়েছে। জনসংখ্যা ও আয়তনের দিক দিয়ে জেলার দ্বিতীয় ক্ষুদ্রতম উপজেলা। এ উপজেলার নামকরণ সম্পর্কে সঠিকভাবে কোন তথ্য পাওয়া যায় না, তবে কথিত আছে যে, হরিনারায়ণ কুন্ডু নামের এক প্রভাবশালী ব্যক্তির নামানুসারে হরিণাকুন্ডু নামকরণ হয়েছিল।
২০১১ সালের আদমশুমারী অনুযায়ী এই উপজেলার মোট জনসংখ্যা ১,৯৭,৭২৩ জন; যার মধ্যে পুরুষ ৯৯,২৮৫ জন এবং মহিলা ৯৮,৪৩৮ জন। এখানে প্রতি বর্গ কিলোমিটারে লোক সংখ্যার ঘনত্ব ৮৬০.৬৫ জন। এখানে মোট ১,৩৪,৮৩৩ জন ভোটার রয়েছে; যার মধ্যে পুরুষ ভোটার ৬৭,৪৪৫ জন ও মহিলা ভোটার ৬৭,৩৮৮ জন।
হরিণাকুন্ডু উপজেলায় ১টি নদী রয়েছে। নদীটি হচ্ছে নবগঙ্গা নদী।
হরিণাকুণ্ড উপজেলার বিভিন্ন স্থানে বেশ কিছু ঐতিহাসিক স্থাপনা রয়েছে যা পর্যটকদের আকৃষ্ট করে। সম্প্রতি হরিনাকুন্ডুতে সবচেয়ে বড় এক তারার ভাস্কর্য স্থাপন করা হয়েছে।
শৈলকুপা উপজেলা
শৈলকুপা উপজেলা বাংলাদেশের ঝিনাইদহ জেলার একটি প্রশাসনিক এলাকা।
৩৭৩.৪২ বর্গ কি: মি: আয়তন বিশিষ্ট শৈলকুপা উপজেলা উত্তরে খোকসা ও কুমারখালী উপজেলা, দক্ষিণে ঝিনাইদহ সদর উপজেলা, মাগুরা সদর উপজেলা এবং হরিণাকুন্ডু উপজেলা, পূর্বে পাংশা উপজেলা এবং শ্রীপুর উপজেলা এবং পশ্চিমে কুষ্টিয়া সদর উপজেলা এবং হরিণাকুন্ডু উপজেলা দ্বারা বেষ্টিত।
এখানে হাই স্কুল, বালিকা বি্দ্যালয়, কলেজ, এছাড়াও বাচ্চাদের জন্য রয়েছে কিন্ডারগার্ডেন, প্রিক্যাডেট স্কুল। কলেজ ৫টি, হাইস্কুল ৩৯টি, ১টি বেসরকারী হাইস্কুল যার নাম ‘শৈলকুপা সিটি পাবলিক স্কুল’ হাসপাতাল গেট শৈলকুপা, ঝিনাইদহ। জুনিয়র হাইস্কুল ১০টি, মাদ্রাসা ৩৬টি, সরকারী প্রাথমিক বিদ্যালয় ৯০টি, বেসরকারী প্রাথমিক বিদ্যালয় ৬৭টি, স্যাটেলাইট স্কুল ৩টি এবং স্বল্প খরচের প্রাথমিক বিদ্যালয় ১১টি।নতুন বেসরকারী প্রাথমিক বিদ্যালয়টি ‘‘আব্দুল আজিজ আইডিয়াল স্কুল” কবিররপুর চার রাস্তার মোড়, কবিরপুর বাইপাস সড়ক (কবিরপুর মাধ্যমিক বিদ্যালয়ের পূর্বপাশে), কবিরপুর, শৈলকুপা, বিনাইদহ।
শৈলকুপা উপজেলা প্রধানত কৃষি নির্ভর অর্থনীতিতে দন্ডায়মান। এখানে ধান, পিঁয়াজ, গম উৎপাদন হয়। এছাড়াও কিছু এলাকা দিয়ে প্রচুর সবজি চাষ করা হয়। পান এবং পাট চাষ হয়।
শৈলকুপা উপজেলায় অনেকগুলো নদী রয়েছে। নদীগুলো হচ্ছে গড়াই নদী, কুমার নদ ও ডাকুয়া নদী।
ঝিনাইদহ সদর উপজেলা
ঝিনাইদহ সদর উপজেলা বাংলাদেশের ঝিনাইদহ জেলার একটি প্রশাসনিক এলাকা।
এই উপজেলার উত্তরে হরিণাকুন্ডু উপজেলা ও শৈলকুপা উপজেলা, দক্ষিণে কালীগঞ্জ উপজেলা ও শালিখা উপজেলা, পূর্বে মাগুরা সদর উপজেলা, পশ্চিমে কোটচাঁদপুর উপজেলা ও চুয়াডাঙ্গা সদর উপজেলা।
ঝিনাইদহ সদর উপজেলার ইউনিয়নগুলো হচ্ছে -
ঝিনাইদহ সদর উপজেলায় ২টি নদী রয়েছে। নদীগুলো হচ্ছে নবগঙ্গা নদী, ফটকি নদী, বেগবতী নদী ও কুমার নদী।
মেহেরপুর সদর উপজেলা
মেহেরপুর সদর উপজেলা বাংলাদেশের মেহেরপুর জেলার একটি প্রশাসনিক এলাকা।
মেহেরপুর সদর উপজেলা উত্তরে গাংনী উপজেলা ও ভারত, দক্ষিণে মুজিবনগর উপজেলা, পুর্বে গাংনী উপজেলা ও চুয়াডাঙ্গা জেলা এবং পশ্চিমে ভারত দ্বারা বেষ্টিত।
মেহেরপুর সদর উপজেলায় রয়েছে ১৮টি ইউনিয়ন, ১৩৫টি মহল্লা এবং ১১৭টি গ্রাম।
১৯৯১ সালের আদমশুমারির তথ্য অনুযায়ী এ উপজেলায় মোট জনসংখ্যা ২,৬২,৭৭৯ জন,যার মধ্যে ১,৪০,৩৮৭ জন প্রপ্ত বয়স্ক।মোট জনসংখ্যার ৫১.২% পুরুষ এবং ৪৮.৮ % মহিলা। গড় সাক্ষরতার হার ২৪.৯%(৭বছরের উপরে)
এই উপজেলার শিক্ষা প্রতিষ্ঠান গুলোর মধ্যে উল্লেখযোগ্য হচ্ছেঃ মেহেরপুর সরকারি কলেজ, মেহেরপুর সরকারি মহিলা কলেজ, মেহেরপুর সরকারি উচ্চ বিদ্যালয়, মেহেরপুর সরকারি উচ্চ বালিকা বিদ্যালয়, মেহেরপুর সরকারি টেকনিক্যাল স্কুল এন্ড কলেজ প্রভৃতি।
মেহেরপুর সদর উপজেলায় ১টি নদী রয়েছে। নদীটি হচ্ছে ভৈরব নদী।
নবীনগর উপজেলা
নবীনগর উপজেলা বাংলাদেশের ব্রাহ্মণবাড়ীয়া জেলার একটি প্রশাসনিক এলাকা।
এই উপজেলার আয়তন ৩৫৪ বর্গ কিলোমিটার। এ উপজেলার উত্তরে ব্রাহ্মণবাড়ীয়া সদর উপজেলা ও রায়পুরা উপজেলা(নরসিংদী), দক্ষিনে মুরাদনগর উপজেলা(কুমিল্লা), পূর্বে কসবা উপজেলা ও ব্রাহ্মণবাড়ীয়া সদর উপজেলা, পশ্চিমে বাঞ্ছারামপুর উপজেলাও রায়পুরা উপজেলা(নরসিংদী) অবস্থিত।
ব্রাহ্মণবাড়ীয়া জেলার নবীনগর একটি প্রাচীন জনপদ। বৌদ্ধ যুগে এ এলাকা ছিল সমতট রাজ্যর্ভুক্ত। পরবর্তীকালে মুসলিম শাসনামলে ৩টি পরগনায় বিভক্ত ছিল বর্তমান নবীনগর উপজেলা। নবীনগর থেকে দক্ষিণ মুখী প্রবাহিত বুড়িনদীর (তিতাস নদীর শাখা) পূর্ব অংশ ছিল নুরনগর পরগনাভুক্ত, পশ্চিম অংশ ছিল রবদাখাত পরগনার্ভুক্ত এবং উত্তর দিকে মেঘনা ও তিতাস পারের অংশ ছিল শাহবাজপুর জনপদের সরাইল পরগনা। নবীনগর নামকরণ নিয়ে মত বিভেদ রয়েছে। তবে ইংরেজ শাসনামলে ভারত বর্ষের প্রথম ম্যাপ রোনাল্ড রে প্রণীত মানচিত্রে নবীনগরের নাম গুরুত্বের সাথে উল্লেখ থাকায় এর প্রাচীনত্ব প্রমাণিত হয়। নামকরণ নিয়ে দুটি ধারার জনশ্রুতির প্রচলন রয়েছে। প্রথম ধারার জনশ্রুতি অনুসারে প্রাচীনকালের জনৈক নবীন চন্দ্র নামক রাজার নামানুসারে নবীন এবং গড় শব্দের অপভ্রংশ থেকে গর-নবীনগর নাম করণ হয়েছে। কিন্তু এ এলাকার প্রাচীন ইতিহাসে নবীন চন্দ্র নামে কোন রাজা এমনকি জমিদারেরও সন্ধান পাওয়া যায়নি বলে এ জনশ্রুতি মেনে নেয়া যায় না। অন্যদিকে দ্বিতীয় ধারার জনশ্রুতি অনুসারে মুসলিম শাসনামলে ঈদে মিলাদুন্নবীর দিন নবী এবং নগর দুটি শব্দের সংমিশ্রনে নবীনগর নাম করণ করা হয়েছে। তুলনামূলকভাবে দ্বিতীয় ধারার জনশ্রুতির স্বপক্ষে সত্যতা পাওয়া যায়।
এই উপজেলাটি ১৬১টি মৌজা, ২১টি ইউনিয়ন ও ১টি পৌরসভা নিয়ে গঠিত। এটি জাতীয় সংসদের নির্বাচনী এলাকা ২৪৬ (ব্রাহ্মণবাড়ীয়া ৫)-এর অধীন।
২০১১ সালের আদমশুমারি অনুযায়ী এখানকার মোট লোকসংখ্যা ৪,২০,০৩৮ জন এবং প্রতি বর্গ কিলোমিটারে জন-ঘনত্ব ১২০০ জন।
২০১১ সালের আদমশুমারি অনুযায়ী এখানকার শিক্ষার হার %। এখানে রয়েছেঃ
স্বাস্হ্য সেবাদানের জন্য রয়েছেঃ
এখানকার প্রায় দুই-তৃতীয়াংশ মানুষ কৃষক।
এখানকার ভোলাচং গ্রামের কুমারদের তৈরি মৃৎ সামগ্রী দেশব্যাপী বেশ জনপ্রিয়।
ব্রাক, আশা, গ্রামীন ব্যাংক সক্রিয় এনজিওদের মধ্যে অন্যতম।
হাট বাজার - ২৮টি।
মোট ৩৫টি (উপজেলা পোস্ট অফিস - ১টি, সাবপোস্ট অফিস - ৪টি, ইডি সাবপোস্ট অফিস - ৪টি, শাখাপোস্ট অফিস - ২৬টি)।
বুড়ি, তিতাস নদী, মেঘনা, যবনাই, পাগলা ও ভাটা - প্রধান নদ-নদী।
শাখা - ১৯টি।
নাসিরনগর উপজেলা
নাসিরনগর উপজেলা বাংলাদেশের ব্রাহ্মণবাড়ীয়া জেলার একটি প্রশাসনিক এলাকা।
ব্রাহ্মণবাড়ীয়া জেলার সর্ব উত্তরে অবস্থিত হাওরবেস্টিত একটি উপজেলা নাসিরনগর। এর উত্তরে হবিগঞ্জ জেলার লাখাই উপজেলা ও কিশোরগঞ্জ জেলার অষ্টগ্রাম উপজেলা। উত্তর-পূর্ব দিকে হবিগঞ্জ সদর উপজেলা। পূর্বে মাধবপুর উপজেলা। দক্ষিণ-পূর্বে মাধবপুর ও ব্রাহ্মণবাড়ীয়া সদর উপজেলা। দক্ষিণে সরাইল উপজেলা। পশ্চিমে মেঘনা নদী। জেলা সদর থেকে এর দুরত্ব প্রায় ২৮ কিলোমিটার। এর আয়তন ৩১১.৬৬ বর্গ কিলোমিটার।
নাসিরনগর নামের উৎপত্তি সম্পর্কে লোকমুখে বহুধরণের কথন প্রচলিত রয়েছে। কেউ কেউ বলেন, হযরত শাহজালাল (রহ.) সাথে একজন যোদ্ধা ছিলেন, যার নাম নাসির উদ্দিন। কথিত আছে তিনিই নাসিরনগরে ইসলাম ধর্মের বাতিকে শক্তিশালী ভাবে প্রজ্জ্বলন করতে সক্ষম হন। এই নাসিরউদ্দিনের নামানুসারে নাসিরনগরের নামকরণ হয় নাসিরনগর। উল্লেখ্য নাসিরনগর পুরোটাই একসময় হিন্দু অধ্যুষিত অঞ্চল ছিল।
জেলা সদরের সাথে যোগাযোগের মাধ্যম হলো সড়ক পথ। আভ্যন্তরীন যোগাযোগ খুবই পশ্চাদগামী। আভ্যন্তরীন যোগাযোগের মাধ্যম হলো সড়ক পথ ও নৌপথ। এ উপজেলার অনেক জায়গাতে আজও পায়ে হেঁটে যাতায়াত করতে হয়। এ উপজেলার প্রায় ৭১% লোক কৃষিজীবি। উপজেলার প্রধান প্রধান ফসলের মধ্যে ধান, গম, পাট, সরিষা, আলু ও ডাল। এ উপজেলার লোকজন নদী, পুকুর ও নলকূপ এর পানি গৃহস্থালির কাজে ব্যবহার করেন।এ উপজেলার প্রত্যন্ত অঞ্চলের অনেক ছেলেমেয়ে শিক্ষার আলো হতে বঞ্চিত। হাওড় বেষ্টিত উপজেলা হওয়ায় সারা বছর কাজ করার সুযোগ থাকে না। কেবল রবি/ইরি মৌসুমে কাজের সুযোগ থাকে। তাছাড়া এ উপজেলার বেশীর ভাগ জমি এক ফসলী। এ উপজেলার বেশীর ভাগ মানুষের অর্থনীতির সার্বিক অবস্থা ভাল নয়। এ উপজেলার অনেক লোক দারিদ্রসীমার নিচে বাস করেন। তবে এ উপজেলার মানুষ খুবই পরিশ্রমী ও কর্মঠ হিসেবে পরিচিত লাভ করেছে।
এই উপজেলাটি ১৩টি ইউনিয়ন নিয়ে গঠিত।
২০১১ সালের আদমশুমারি অনুযায়ী এখানকার মোট লোকসংখ্যা ৩,০৯,০১১ জন।
২০১১ সালের আদমশুমারি অনুযায়ী এখানকার শিক্ষার হার ৩৬%। এখানে রয়েছেঃ
★কেজি ৯- টি।
স্বাস্থ্য সেবাদানের জন্য রয়েছেঃ
এখানকার প্রায় দুই-তৃতীয়াংশ মানুষ কৃষক।ব্রাক, আশা, গ্রামীন ব্যাংক,প্রশিকা,সেভ দ্য চিলড্রেন, সক্রিয় এনজিওদের মধ্যে অন্যতম।
মেঘনা, লঙ্গন, ধলেশ্বরী, খয়রাতি, খাস্তি ও চিকনদিয়া,বলভদ্র,
ব্রাহ্মণবাড়িয়া সদর উপজেলা
ব্রাহ্মণবাড়ীয়া সদর উপজেলা বাংলাদেশের ব্রাহ্মণবাড়ীয়া জেলার একটি প্রশাসনিক এলাকা।
ব্রাহ্মণবাড়ীয়া সদর উপজেলাটি চট্টগ্রাম বিভাগের ব্রাহ্মণবাড়ীয়া জেলায় অবস্থিত। এ উপজেলার উত্তরে সরাইল ও নাসিরনগর উপজেলা, দক্ষিণে আখাউড়া, কসবা ও নবীনগর উপজেলা, পূর্বে বিজয়নগর ও আখাউড়া উপজেলা এবং পশ্চিমে আশুগঞ্জ ও নবীনগর উপজেলা অবস্থিত।
এই উপজেলাটি ১১টি ইউনিয়ন, ১টি পৌরসভা নিয়ে গঠিত। 
পৌরসভা
ইউনিয়ন
২০১১ সালের আদমশুমারি অনুযায়ী এখানকার মোট লোকসংখ্যা ১,৩০,৩১৯ জন।
২০১১ সালের আদমশুমারি অনুযায়ী এখানকার শিক্ষার হার %। এখানে রয়েছেঃ
স্বাস্থ্য সেবাদানের জন্য রয়েছেঃ
এখানকার প্রায় দুই-তৃতীয়াংশ মানুষ কৃষক।ব্রাক, আশা, গ্রামীন ব্যাংক সক্রিয় এনজিওদের মধ্যে অন্যতম।
বাঞ্ছারামপুর উপজেলা
বাঞ্ছারামপুর উপজেলা বাংলাদেশের ব্রাহ্মণবাড়িয়া জেলার একটি প্রশাসনিক এলাকা।
পশ্চিমে নারায়ণগঞ্জ জেলার আড়াইহাজার উপজেলা, উত্তরে নরসিংদী, দক্ষিণে কুমিল্লা জেলার হোমনা উপজেলা, পূর্বে নবীনগর উপজেলা অবস্থিত।
১৯১২ সালে এখানে পুলিশ ফাঁড়ি স্থাপিত হয় এবং ১৯২০ সালে ৭টি ইউিনয়ন নিয়ে এটি একটি পূর্ণাঙ্গ থানায় এবং ১৯৬৫ সালে ১৩টি ইউিনয়ন নিয়ে গঠিত হয় বাঞ্ছারামপুর উপজলা।
জনশ্রুতি আছে, ঢাকার তৎকালীন জমিদার রূপলাল বাবুর একজন বিশ্বস্ত রায়ত বাঞ্ছারাম দাস বর্তমান উপজেলা সদরে বাস করতেন। তার আচার-ব্যবহার এবং কাজকর্মের বিশ্বস্ততা ও আনুগত্যের প্রতি সন্তুষ্ট হয়ে তার নামে এই অঞ্চলের নামকরণ করা হয় বাঞ্ছারামপুর।[এস এম শাহনূর/নামকরণের ইতিকথা]
এই উপজেলাটি ১৩টি ইউনিয়ন, ৭৪টি মৌজা ও ১২১টি গ্রাম নিয়ে গঠিত।
২০১১ সালের আদমশুমারি অনুযায়ী এখানকার মোট লোকসংখ্যা ২,৯৮,৪৩০ জন।
২০১১ সালের আদমশুমারি অনুযায়ী এখানকার শিক্ষার হার ৩৮.৫০%। এখানে রয়েছেঃ
স্বাস্থ্য সেবাদানের জন্য রয়েছে:
এখানকার প্রায় দুই-তৃতীয়াংশ মানুষ কৃষক।ব্রাক, আশা, গ্রামীন ব্যাংক সক্রিয় এনজিওদের মধ্যে অন্যতম।
রোয়াংছড়ি উপজেলা
রোয়াংছড়ি বাংলাদেশের বান্দরবান জেলার অন্তর্গত একটি উপজেলা।
রোয়াংছড়ি উপজেলার আয়তন ৪৪২.৮৯ বর্গ কিলোমিটার। এটি বান্দরবান জেলার সবচেয়ে ছোট উপজেলা।
বান্দরবান জেলার সর্ব-উত্তরে ২২°০৩´ থেকে ২২°২০´ উত্তর অক্ষাংশ এবং ৯২°১৪´ থেকে ৯২°৩০´ পূর্ব দ্রাঘিমাংশ জুড়ে রোয়াংছড়ি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ২০ কিলোমিটার। এ উপজেলার দক্ষিণে রুমা উপজেলা, পশ্চিমে বান্দরবান সদর উপজেলা, উত্তরে রাঙ্গামাটি জেলার রাজস্থলী উপজেলা এবং পূর্বে রাঙ্গামাটি জেলার বিলাইছড়ি উপজেলা অবস্থিত।
"রখইং ছড়া" যেখানে তারাছা খালে এসে মিশেছে, স্মরণাতীতকাল পূর্বে সেই রখইং ছড়ার মোহনায় মার্মা উপজাতিদের এক জনপদ গড়ে উঠে। রখইং ছড়ার তীরে এই জনপদ গড়ে উঠায় মারমা উপজাতিদের চিরাচরিত রীতি অনুযায়ী স্থানীয় অধিবাসীরা এই জনপদকে ছড়ার নামে "রখইং ওয়াহ্" নামে অভিহিত করে। "রখইং ওয়াহ্" অর্থ রখইং ছড়ার মোহনা। কালক্রমে ব্যবসা-বাণিজ্যের সূত্র ধরে এখানে পার্শ্ববর্তী চট্টগ্রাম জেলা হতে বাঙালীদের আগমণ ঘটে। ছোট্ট পরিসরে এখানে বাজার গড়ে উঠে। চট্টগ্রামের আঞ্চলিক ভাষায় আরাকানকে "রোয়াং" বলা হয়। তাই "রখইং ওয়াহ্"কে স্থানীয় বাঙালীরা "রোয়াংছড়ি" নামে অভিহিত করায় তা কালক্রমে প্রচলিত হয়ে উঠে।
১৯৭৬ সালে রোয়াংছড়ি থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে রোয়াংছড়ি উপজেলায় রূপান্তরিত হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ রোয়াংছড়ি উপজেলার প্রশাসনিক কার্যক্রম রোয়াংছড়ি থানার আওতাধীন।
২০১১ সালের পরিসংখ্যান অনুযায়ী রোয়াংছড়ি উপজেলার জনসংখ্যা ২২,৬২৯ জন। এর মধ্যে পুরুষ ১২,২৪৩ জন এবং মহিলা ১০,৩৮৬ জন। মোট জনসংখ্যার ৮.৫১% মুসলিম, ০.৯৭% হিন্দু, ৬৮.৯০% বৌদ্ধ, ১৬.৬৪% খ্রিস্টান এবং ৪.৯৮% অন্যান্য ধর্মাবলম্বী।
এ উপজেলায় মার্মা, চাকমা, ত্রিপুরা, তঞ্চঙ্গ্যা, মুরং, বম, খেয়াং, খুমী প্রভৃতি উপজাতি নৃ-গোষ্ঠীর বসবাস রয়েছে।
রোয়াংছড়ি উপজেলার স্বাক্ষরতার হার ২৩.৮০%। এ উপজেলায় ১টি মাধ্যমিক বিদ্যালয়, ৪টি নিম্ন মাধ্যমিক বিদ্যালয় ও ৪৪টি প্রাথমিক বিদ্যালয় রয়েছে।
রোয়াংছড়ি উপজেলায় যোগাযোগের প্রধান সড়ক হল বান্দরবান-রোয়াংছড়ি সড়ক। প্রধান যোগাযোগ মাধ্যম চাঁদের গাড়ি।
রোয়াংছড়ি উপজেলায় ৪টি মসজিদ, ২টি মন্দির, ২৪টি বিহার এবং ৮টি গীর্জা রয়েছে।
রোয়াংছড়ি উপজেলার মধ্য দিয়ে প্রবাহিত হচ্ছে সাঙ্গু নদী। এছাড়া রয়েছে তারাছা খাল।
রোয়াংছড়ি উপজেলার প্রধান হাট-বাজার ৫টি, রোয়াংছড়ি বাজার, কচ্ছপতলী বাজার, বাঘমারা বাজার, বেতছড়া বাজার এবং মুরুংগো বাজার।
থানচি উপজেলা
থানচি বাংলাদেশের বান্দরবান জেলার অন্তর্গত একটি উপজেলা।
থানচি উপজেলার আয়তন ১০২০.৮২ বর্গ কিলোমিটার। এটি বান্দরবান জেলার বৃহত্তম উপজেলা।
বান্দরবান জেলার দক্ষিণ-পূর্বাংশ জুড়ে ২১°১৫´ থেকে ২১°৫৭´ উত্তর অক্ষাংশ এবং ৯২°২০´ থেকে ৯২°৪১´ পূর্ব দ্রাঘিমাংশ জুড়ে থানচি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ৮৫ কিলোমিটার। এ উপজেলার উত্তর-পূর্বে রাঙ্গামাটি জেলার বিলাইছড়ি উপজেলা, উত্তরে রুমা উপজেলা; পশ্চিমে লামা উপজেলা, আলীকদম উপজেলা ও মায়ানমারের রাখাইন প্রদেশ; দক্ষিণে মায়ানমারের রাখাইন প্রদেশ এবং পূর্বে মায়ানমারের চিন প্রদেশ অবস্থিত।
মার্মা শব্দ "থাইন চৈ" বা "বিশ্রামের স্থান" থেকে থানচি নামটির উৎপত্তি। ধারণা করা হয়, ১৯৫০ সালে বা তার পূর্বে নৌপথে চলাচল কালে যাত্রীগণ বিশ্রামের জন্য এ স্থানে থামতেন বলে "থাইন চৈ" নামে স্থানটি পরিচিত ছিল, পরে তা "থানচি" হিসাবে পরিচিতি লাভ করে।
১৯৭৬ সালে থানচি থানা প্রতিষ্ঠা করা হয় এবং ১৯৮৩ সালে থানাকে উপজেলায় প্রতিস্থাপন করা হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ থানচি উপজেলার প্রশাসনিক কার্যক্রম থানচি থানার আওতাধীন।
১৮২৪ সালে বার্মা-ব্রিটিশ যুদ্ধের পর থানচি উপজেলা আরাকান ব্রিটিশ-ভারতের প্রদেশ হিসেবে অন্তর্ভুক্ত হয়। ফলে থানচি ও এর প্রতিবেশী অঞ্চলে আরাকানীদের অভিবাসন সহজ হয়। অভিবাসীরা এ অঞ্চলে স্থায়ীভাবে বসতি স্থাপন করে এবং ১৯০০-এর রেগুলেশন-১ (পার্বত্য চট্টগ্রাম ম্যানুয়াল) এদের স্থায়ী বাসিন্দার স্বীকৃতি দেয়।
২০১১ সালের পরিসংখ্যান অনুযায়ী থানচি উপজেলার জনসংখ্যা ২৭,৫৮৬ জন। এর মধ্যে পুরুষ ১৫,৩৪১ জন এবং মহিলা ১২,২৪৫ জন। মোট জনসংখ্যার ৭.৬৫% মুসলিম, ২.২৬% হিন্দু, ৫৪.৬৮% বৌদ্ধ, ২৬.৭৫% খ্রিস্টান এবং ৮.৬৬% অন্যান্য ধর্মাবলম্বী।
এ উপজেলায় মার্মা, চাকমা, খেয়াং, ত্রিপুরা, খুমী, খিও, ম্রো ও বম উপজাতি গোষ্ঠীর বসবাস রয়েছে।
থানচি উপজেলা শিক্ষাক্ষেত্রে খুবই অনগ্রসর জনপদ। এ উপজেলার স্বাক্ষরতার হার ১৫.১০%। এ উপজেলায় ১টি মাধ্যমিক বিদ্যালয়, ২টি নিম্ন মাধ্যমিক বিদ্যালয় ও ১৭টি প্রাথমিক বিদ্যালয় রয়েছে।
থানচি উপজেলায় যোগাযোগের প্রধান সড়ক হল বান্দরবান-থানচি সড়ক। প্রধান যোগাযোগ মাধ্যম বাস।
থানচি উপজেলায় ২টি মসজিদ, ২টি মন্দির, ৩১টি বিহার এবং ২৯টি গীর্জা রয়েছে।
থানচি উপজেলার মধ্য দিয়ে প্রবাহিত হচ্ছে সাঙ্গু নদী। এছাড়া রয়েছে রেমাক্রী খাল।
থানচি উপজেলার প্রধান হাট-বাজার ২টি, থানচি বাজার এবং বলিপাড়া বাজার।
নাইক্ষ্যংছড়ি উপজেলা
নাইক্ষ্যংছড়ি বাংলাদেশের বান্দরবান জেলার অন্তর্গত একটি উপজেলা।
নাইক্ষ্যংছড়ি উপজেলার আয়তন ৪৬৩.৬১ বর্গ কিলোমিটার।
বান্দরবান জেলার দক্ষিণ-পশ্চিমে ২১°১১´ থেকে ২১°৪০´ উত্তর অক্ষাংশ এবং ৯২°০৬´ থেকে ৯২°২৩´ পূর্ব দ্রাঘিমাংশ জুড়ে নাইক্ষ্যংছড়ি উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ১২৩ কিলোমিটার। এ উপজেলার উত্তর-পূর্বে আলীকদম উপজেলা ও লামা উপজেলা; উত্তরে লামা উপজেলা ও কক্সবাজার জেলার রামু উপজেলা; পশ্চিমে কক্সবাজার জেলার চকরিয়া উপজেলা, রামু উপজেলা ও উখিয়া উপজেলা এবং দক্ষিণ-পূর্বে মায়ানমারের রাখাইন প্রদেশ অবস্থিত।
১৯২৩ সালে নাইক্ষ্যংছড়ি থানা গঠিত হয় এবং ১৯৮৩ সালে থানাকে উপজেলায় রূপান্তর করা হয়। নাইক্ষ্যংছড়ি উপজেলায় ৫টি ইউনিয়ন রয়েছে। সম্পূর্ণ নাইক্ষ্যংছড়ি উপজেলার প্রশাসনিক কার্যক্রম নাইক্ষ্যংছড়ি থানার আওতাধীন।
২০১১ সালের পরিসংখ্যান অনুযায়ী নাইক্ষ্যংছড়ি উপজেলার জনসংখ্যা ৫৪,৩০০ জন। এর মধ্যে পুরুষ ২৮,৫৭৩ জন এবং মহিলা ২৫,৭২৭ জন। মোট জনসংখ্যার ৭৪.৩৩% মুসলিম, ১.০৭% হিন্দু, ২৩.৩০% বৌদ্ধ এবং ১.৩০% খ্রিস্টান ও অন্যান্য ধর্মাবলম্বী।
নাইক্ষ্যংছড়ি উপজেলার স্বাক্ষরতার হার ৩২.৩০%। এ উপজেলায় ১টি ডিগ্রী কলেজ, ৪টি মাধ্যমিক বিদ্যালয়, ৫টি দাখিল মাদ্রাসা, ৩টি নিম্ন মাধ্যমিক বিদ্যালয় ও ৫০টি প্রাথমিক বিদ্যালয় রয়েছে।
নাইক্ষ্যংছড়ি উপজেলায় যোগাযোগের প্রধান প্রধান সড়কগুলো হল বান্দরবান-লামা-আলীকদম-নাইক্ষ্যংছড়ি সড়ক, বান্দরবান-থানচি-আলীকদম-নাইক্ষ্যংছড়ি সড়ক এবং বান্দরবান-সাতকানিয়া-চকরিয়া-রামু-নাইক্ষ্যংছড়ি সড়ক। প্রধান যোগাযোগ মাধ্যম মাইক্রোবাস।
নাইক্ষ্যংছড়ি উপজেলায় ৮৫টি মসজিদ, ৩টি মন্দির ও ৩৭টি বিহার রয়েছে।
নাইক্ষ্যংছড়ি উপজেলার মধ্যাঞ্চলের কিছু অংশে প্রবাহিত হচ্ছে বাঁকখালী নদী।
নাইক্ষ্যংছড়ি উপজেলায় মোট ৫টি হাট-বাজার রয়েছে। এগুলো হল নাইক্ষ্যংছড়ি বাজার, চাকঢালা বাজার, বাইশারী বাজার, তুমব্রু বাজার এবং দোছড়ি বাজার।
বান্দরবান সদর উপজেলা
বান্দরবান সদর বাংলাদেশের বান্দরবান জেলার অন্তর্গত একটি উপজেলা।
বান্দরবান সদর উপজেলার আয়তন ৪৯৫.৩৫ বর্গ কিলোমিটার।
বান্দরবান জেলার সর্ব-উত্তরে ২১°৫৫´ থেকে ২২°২২´ উত্তর অক্ষাংশ এবং ৯২°০৮´ থেকে ৯২°২০´ পূর্ব দ্রাঘিমাংশ জুড়ে বান্দরবান সদর উপজেলার অবস্থান। বান্দরবান জেলা সদর এ উপজেলায় অবস্থিত। এ উপজেলার পূর্বে রোয়াংছড়ি উপজেলা ও রুমা উপজেলা; দক্ষিণে লামা উপজেলা; পশ্চিমে চট্টগ্রাম জেলার লোহাগাড়া উপজেলা, সাতকানিয়া উপজেলা, চন্দনাইশ উপজেলা ও রাঙ্গুনিয়া উপজেলা এবং উত্তরে রাঙ্গামাটি জেলার রাজস্থলী উপজেলা অবস্থিত।
বান্দরবান জেলার নামকরণ নিয়ে একটি কিংবদন্তি রয়েছে। এলাকার বাসিন্দাদের প্রচলিত রূপকথায় আছে, এ এলাকায় একসময় অসংখ্য বানর বাস করত। আর এই বানরগুলো শহরের প্রবেশমুখে ছড়ার পাড়ে পাহাড়ে প্রতিনিয়ত লবণ খেতে আসত। এক সময় অনবরত বৃষ্টির কারণে ছড়ার পানি বৃ্দ্ধি পাওয়ায় বানরের দল ছড়া পাড় হয়ে পাহাড়ে যেতে না পারায় একে অপরকে ধরে ধরে সারিবদ্ধভাবে ছড়া পাড় হয়। বানরের ছড়া পারাপারের এই দৃশ্য দেখতে পায় এই জনপদের মানুষ। এই সময় থেকে এই জায়গাটির পরিচিতি লাভ করে "ম্যাঅকছি ছড়া" নামে । অর্থাৎ মারমা ভাষায় "ম্যাঅক" অর্থ "বানর" আর "ছি" অর্থ "বাঁধ"। কালের প্রবাহে বাংলা ভাষাভাষির সাধারণ উচ্চারণে এই এলাকার নাম রুপ লাভ করে "বান্দরবান" হিসাবে। বর্তমানে সরকারি দলিল পত্রে বান্দরবান হিসাবে এই জেলার নাম স্থায়ী রুপ লাভ করেছে। তবে মারমা ভাষায় বান্দরবানের নাম "রদ ক্যওচি ম্রো"।
১৯২৩ সালে বান্দরবান সদর থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে বান্দরবান সদর উপজেলায় রূপান্তরিত হয়। এ উপজেলায় বর্তমানে ১টি পৌরসভা ও ৫টি ইউনিয়ন রয়েছে। সম্পূর্ণ বান্দরবান সদর উপজেলার প্রশাসনিক কার্যক্রম বান্দরবান সদর থানার আওতাধীন।২০০১ সালের পরিসংখ্যান অনুযায়ী বান্দরবান সদর উপজেলার জনসংখ্যা ৬৮,৬৯৩ জন। এর মধ্যে পুরুষ ৩৯,০২৬ জন এবং মহিলা ২৯,৬৬৭ জন। মোট জনসংখ্যার ৪২.৪৯% মুসলিম, ৭.৭৬% হিন্দু, ৪২.৭৫% বৌদ্ধ, ৪.৪৭% খ্রিস্টান এবং ২.৫৩% অন্যান্য ধর্মাবলম্বী।
এ উপজেলায় মার্মা, চাকমা, ত্রিপুরা, তঞ্চঙ্গ্যা প্রভৃতি উপজাতি নৃ-গোষ্ঠীর বসবাস রয়েছে।
বান্দরবান সদর উপজেলার স্বাক্ষরতার হার ৪৩.২০%। এ উপজেলায় ২টি সরকারি কলেজ, ১টি স্কুল এন্ড কলেজ, ১টি কারিগরী স্কুল এন্ড কলেজ, ১২টি মাধ্যমিক বিদ্যালয়, ২টি মাদ্রাসা, ৭টি নিম্ন মাধ্যমিক বিদ্যালয় ও ৭৬টি প্রাথমিক বিদ্যালয় রয়েছে।
বান্দরবান সদর উপজেলায় যোগাযোগের প্রধান সড়ক হল চট্টগ্রাম-বান্দরবান মহাসড়ক ও চন্দ্রঘোনা-বান্দরবান সড়ক। সব ধরণের যানবাহনে যোগাযোগ করা যায়।
বান্দরবান সদর উপজেলায় ১০১টি মসজিদ, ১০টি মন্দির, ৭০টি বিহার এবং ২২টি গীর্জা রয়েছে।
বান্দরবান সদর উপজেলার মধ্য দিয়ে প্রবাহিত হচ্ছে সাঙ্গু নদী।
বান্দরবান সদর উপজেলার প্রধান হাট-বাজার হল বান্দরবান বাজার।
রুমা উপজেলা
রুমা বাংলাদেশের বান্দরবান জেলার অন্তর্গত একটি উপজেলা।
রুমা উপজেলার আয়তন ৪৯২.১০ বর্গ কিলোমিটার।
বান্দরবান জেলার উত্তরাংশে ২১°৫৩´ থেকে ২২°১০´ উত্তর অক্ষাংশ এবং ৯২°১৭´ থেকে ৯২°৩৪´ পূর্ব দ্রাঘিমাংশ জুড়ে রুমা উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ৪৩ কিলোমিটার। এ উপজেলার উত্তরে রোয়াংছড়ি উপজেলা; পশ্চিমে রোয়াংছড়ি উপজেলা, বান্দরবান সদর উপজেলা ও লামা উপজেলা; দক্ষিণে থানচি উপজেলা এবং পূর্বে রাঙ্গামাটি জেলার বিলাইছড়ি উপজেলা অবস্থিত।
১৯৭৬ সালে রাঙ্গামাটি জেলা এবং বান্দরবান মহকুমার অধীনে বর্তমান রুমা উপজেলা থানা হিসেবে আত্মপ্রকাশ করে। ১৯৮৩ সালে প্রশাসনিক বিকেন্দ্রীকরণের ফলে রুমা উপজেলায় রূপান্তরিত হয়। এ উপজেলায় বর্তমানে ৪টি ইউনিয়ন রয়েছে। সম্পূর্ণ রুমা উপজেলার প্রশাসনিক কার্যক্রম রুমা থানার আওতাধীন।
২০১১ সালের পরিসংখ্যান অনুযায়ী রুমা উপজেলার জনসংখ্যা ৩০,২০৯ জন। এর মধ্যে পুরুষ ১৬,০৬২ জন এবং মহিলা ১৪,১৪৭ জন। মোট জনসংখ্যার ৬.৮২% মুসলিম, ১.৫৬% হিন্দু, ৪৪.৬৮% বৌদ্ধ, ৩৭.২৭% খ্রিস্টান এবং ৯.৬৭% অন্যান্য ধর্মাবলম্বী।
এ উপজেলায় মার্মা, চাকমা, ত্রিপুরা সহ মোট ১১ উপজাতি নৃ-গোষ্ঠীর বসবাস রয়েছে।
রুমা উপজেলার স্বাক্ষরতার হার ২৬.৭০%। এ উপজেলায় ২টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ৩৭টি প্রাথমিক বিদ্যালয় রয়েছে।
রুমা উপজেলায় যোগাযোগের প্রধান সড়ক হল বান্দরবান-রুমা সড়ক। প্রধান যোগাযোগ মাধ্যম চাঁদের গাড়ি।
রুমা উপজেলায় ৬টি মসজিদ, ১টি মন্দির এবং ৩৫টি বিহার রয়েছে।
রুমা উপজেলার মধ্য দিয়ে প্রবাহিত হচ্ছে সাঙ্গু নদী।
রুমা উপজেলার প্রধান হাট-বাজার ৩টি, রুমা বাজার, কৈক্ষ্যংঝিরি বাজার এবং কমলা বাজার।
লামা উপজেলা
লামা বাংলাদেশের বান্দরবান জেলার অন্তর্গত একটি উপজেলা।
লামা উপজেলার আয়তন ৬৭১.৮৪ বর্গ কিলোমিটার।
বান্দরবান জেলার পশ্চিম-মধ্যাংশে ২১°৩৬´ থেকে ২১°৫৯´ উত্তর অক্ষাংশ এবং ৯২°০৪´ থেকে ৯২°২৩´ পূর্ব দ্রাঘিমাংশ জুড়ে লামা উপজেলার অবস্থান। বান্দরবান জেলা সদর থেকে এ উপজেলার দূরত্ব প্রায় ৯২ কিলোমিটার। এ উপজেলার দক্ষিণে নাইক্ষ্যংছড়ি উপজেলা, দক্ষিণ-পূর্বে আলীকদম উপজেলা, পূর্বে থানচি উপজেলা ও রুমা উপজেলা, উত্তরে বান্দরবান সদর উপজেলা ও চট্টগ্রাম জেলার লোহাগাড়া উপজেলা এবং পশ্চিমে কক্সবাজার জেলার চকরিয়া উপজেলা অবস্থিত।
মূলত আহলামা রোয়া বা পাড়া থেকে "লামা" নামের উৎপত্তি। মাতামুহুরী নদী বিধৌত অঞ্চলে অবস্থিত লামা এর নামকরণ নিয়ে মতভেদ রয়েছে। কারো কারো মতে লামা শব্দটির অর্থ নিচের দিক বা ভাটি এলাকা। এটি চট্টগ্রামের আঞ্চলিক শব্দ। পার্বত্য অঞ্চলে মাতামুহুরী নদীর ভাটি এলাকায় অবস্থিত বলেই এ অঞ্চলের নাম লামা। আবার উপজাতীদের কিংবদন্তী অনুসারে জানা যায়, বর্তমানে লামামুখ এলাকায় আহলামা নামক (যার অর্থ পরমা সুন্দরী) এক সভ্রান্ত মার্মা উপজাতি বসবাস করত। ঐ সময়ে তার আর্থিক স্বচ্ছলতার ও প্রভাব প্রতিপত্তির কারণে আহলামা রোয়া বা পাড়া নামকরণ করা হয়। পরবর্তীকালে লামা খাল, লামা বাজার, মৌজা ইত্যাদি তার নামে নামকরণ করা হয়। লামায় অবস্থানরত সকল উপজাতি ও অউপজাতির বয়োজ্যেষ্ঠ লোকেরা শেষোক্ত মতটি গ্রহণযোগ্য বলে মনে করেন।
১৯২৩ সালে লামা থানা গঠিত হয় এবং ১৯৮৫ সালে থানাকে উপজেলায় রূপান্তর করা হয়। লামা উপজেলায় ১টি পৌরসভা ও ৭টি ইউনিয়ন রয়েছে। সম্পূর্ণ লামা উপজেলার প্রশাসনিক কার্যক্রম লামা থানার আওতাধীন।২০১১ সালের পরিসংখ্যান অনুযায়ী লামা উপজেলার জনসংখ্যা ১,১৩,৪১৩ জন। এর মধ্যে পুরুষ ৫৮,৯০৪ জন এবং মহিলা ৫৪,৫০৯ জন। মোট জনসংখ্যার ৭০.৫২% মুসলিম, ০.৩১% হিন্দু, ১৯.৬৬% বৌদ্ধ এবং ৯.৫১% খ্রিস্টান ও অন্যান্য ধর্মাবলম্বী। এ উপজেলায় মার্মা, ত্রিপুরা, মুরং, চাকমা, তঞ্চঙ্গ্যা ও খেয়াং উপজাতির বসবাস রয়েছে।
লামা উপজেলার স্বাক্ষরতার হার ৩০.৪০%। এ উপজেলায় ১টি ডিগ্রী কলেজ, ১টি ফাজিল মাদ্রাসা, ১টি স্কুল এন্ড কলেজ, ৮টি মাধ্যমিক বিদ্যালয়, ৩টি দাখিল মাদ্রাসা, ৩টি নিম্ন মাধ্যমিক বিদ্যালয় ও ৭৩টি প্রাথমিক বিদ্যালয় রয়েছে।
লামা উপজেলায় যোগাযোগের প্রধান প্রধান সড়কগুলো হল বান্দরবান-লামা এবং চকরিয়া-লামা সড়ক। প্রধান যোগাযোগ মাধ্যম পূর্বাণী চেয়ারকোচ এবং জীপগাড়ি।
লামা উপজেলায় ৩৫টি মসজিদ, ৫টি মন্দির ও ১৮টি বিহার ও ১৫টি গীর্জা রয়েছে।
লামা উপজেলার মধ্যাঞ্চল দিয়ে প্রবাহিত হচ্ছে মাতামুহুরী নদী। এছাড়া রয়েছে লামা খাল এবং ইয়াংছা খাল।
লামা উপজেলায় মোট ১৭টি হাট-বাজার রয়েছে। এর মধ্যে লামা সদর বাজার, লামামুখ বাজার, লাইনঝিরি বাজার, গজালিয়া বাজার, রূপসীপাড়া বাজার, ইয়াংছা বাজার, আজিজনগর বাজার উল্লেখযোগ্য।মুক্তিযুদ্ধের সময় লামা উপজেলা ১নং সেক্টরের অধীনে ছিল। এ সময় এ এলাকায় পাকবাহিনী ব্যাপক গণহত্যা, লুটপাট ও অগ্নিসংযোগ করে।
নানিয়ারচর উপজেলা
নানিয়ারচর বাংলাদেশের রাঙ্গামাটি জেলার অন্তর্গত একটি উপজেলা।
নানিয়ারচর উপজেলার মোট আয়তন ৩৯৩.৬৮ বর্গ কিলোমিটার।
রাঙ্গামাটি জেলার পশ্চিমাংশে ২২°৪৩´ থেকে ২২°৫৭´ উত্তর অক্ষাংশ এবং ৯২°০২´ থেকে ৯২°১১´ পূর্ব দ্রাঘিমাংশ জুড়ে নানিয়ারচর উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৪৫ কিলোমিটার। এ উপজেলার পূর্বে লংগদু উপজেলা, দক্ষিণে রাঙ্গামাটি সদর উপজেলা, পশ্চিমে কাউখালী উপজেলা ও খাগড়াছড়ি জেলার লক্ষ্মীছড়ি উপজেলা এবং উত্তরে খাগড়াছড়ি জেলার মহালছড়ি উপজেলা অবস্থিত।
উচ্চ ব্রক্ষ্মের রাজা অরুণ যুগের পতনের পর আরাকানদের কর্তৃক নিপীড়িত ও অত্যাচারিত হয়ে চাকমারা ১৪১৮ খ্রিষ্টাব্দে তৈনছড়ি নদীকূলে মাত্র ১২টি গ্রামে বসতি স্থাপন করে। কিন্তু পরে ঐসব এলাকায় মগ ও পর্তুগীজদের দৌরাত্ম্য বৃদ্ধি পেয়ে ষোড়শ শতাব্দীতে তারা পার্বত্য চট্টগ্রামের গভীর অরণ্যে বসতি স্থাপন করে। কিংবদন্তি আছে যে, পার্বত্য চট্টগ্রামে বসতি স্থাপনকারী "নান্যা" নামের একব্যক্তি চেঙ্গী নদী বিধৌত চরের সত্ত্বাধিকারী ছিলেন বিধায় তার নামের সাথে সমন্বয় রেখে "নান্যারচর" নামকরণ করা হয়, যা বর্তমানে "নানিয়ারচর" নামে রুপান্তরিত হয়েছে।
১৯৭৯ সালে নানিয়ারচর থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে নানিয়ারচর উপজেলায় রূপান্তরিত হয়। এ উপজেলায় ৪টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম নানিয়ারচর থানার আওতাধীন।
২০১১ সালের পরিসংখ্যান অনুযায়ী নানিয়ারচর উপজেলার জনসংখ্যা ৪২,৯৬৫ জন। এর মধ্যে পুরুষ ২২,১৩০ জন এবং মহিলা ২০,৮৩৫ জন। মোট জনসংখ্যার ১৪.৬৫% মুসলিম, ২.৪৬% হিন্দু, ৮১.৮৭% বৌদ্ধ এবং ১.০২% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা ও মারমা আদিবাসী জনগোষ্ঠীর আধিক্য রয়েছে।
নানিয়ারচর উপজেলার স্বাক্ষরতার হার ৩৮.৪০%। এ উপজেলায় ১টি কলেজ, ৫টি মাধ্যমিক বিদ্যালয়, ১টি দাখিল মাদ্রাসা, ৮টি নিম্ন মাধ্যমিক বিদ্যালয়, ৪৮টি প্রাথমিক বিদ্যালয় ও ১টি এবতেদায়ী মাদ্রাসা রয়েছে।
নানিয়ারচর উপজেলায় যোগাযোগের প্রধান সড়ক রাঙ্গামাটি-মহালছড়ি সড়ক এবং লংগদু-নানিয়ারচর সড়ক। প্রধান যোগাযোগ মাধ্যম সিএনজি চালিত অটোরিক্সা। এছাড়া এ উপজেলায় যোগাযোগের অন্যতম প্রধান মাধ্যম নৌপথ। রাঙ্গামাটি থেকে কাপ্তাই হ্রদের উপর দিয়ে বিভিন্ন নৌযান যোগে এ উপজেলায় যাওয়া যায়।
নানিয়ারচর উপজেলার মধ্য দিয়ে চেঙ্গি নদী প্রবাহিত হয়ে কাপ্তাই হ্রদে পতিত হয়েছে। এ উপজেলার প্রায় এক পঞ্চমাংশ জুড়ে কাপ্তাই হ্রদের অংশবিশেষ অবস্থিত।
নানিয়ারচর উপজেলায় ৬টি হাট-বাজার রয়েছে। এগুলো হল বাকছড়ি ছানার বাজার, বগাছড়ি বন্ধু বাজার, টিএন্ডটি বাজার, নানিয়ারচর বাজার, ঘিলাছড়ি বাজার এবং ইসলামপুর বউ বাজার।
নানিয়ারচর উপজেলার বুড়িঘাট ইউনিয়নের কদমতলী গ্রামে পাকবাহিনীর সাথে মুক্তিবাহিনীর সংঘর্ষে অনেক লোক হতাহত হয়। ১৯৭১ সালে পাকবাহিনীর সাথে সম্মুখ লড়াইয়ে মুক্তিবাহিনীর ল্যান্স নায়েক বীরশ্রেষ্ঠ মুন্সী আব্দুর রউফ শাহাদাত বরণ করেন।
বরকল উপজেলা
বরকল বাংলাদেশের রাঙ্গামাটি জেলার অন্তর্গত একটি উপজেলা।
বরকল উপজেলার মোট আয়তন ৭৬০.৮৮ বর্গ কিলোমিটার।
রাঙ্গামাটি জেলার পূর্বাংশে ২২°৩৯´ থেকে ২৩°১৪´ উত্তর অক্ষাংশ এবং ৯২°১১´ থেকে ৯২°২৯´ পূর্ব দ্রাঘিমাংশ জুড়ে বরকল উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৫০ কিলোমিটার। এ উপজেলার উত্তরে বাঘাইছড়ি উপজেলা ও লংগদু উপজেলা, পশ্চিমে লংগদু উপজেলা ও রাঙ্গামাটি সদর উপজেলা, দক্ষিণে জুরাছড়ি উপজেলা এবং পূর্বে ভারতের মিজোরাম প্রদেশ অবস্থিত।
বরকল নামকরণের পেছনে জনশ্রুতি আছে যে, কর্ণফুলি নদীর এই স্থানে একটি খুবই বড় প্রবাহমান ঝর্ণা ছিল। পানি পড়ার শব্দ অনেক দূর হতে শোনা যেত। আর এই পানি পড়ার শব্দ শুনে মনে হত কোন বড় যন্ত্র বা কলের শব্দ হচ্ছে। যার ফলে এই স্থানে বসবাসকারী পাহাড়ী লোকেরা এই স্থানের নাম দেয় "বরকল"।
ব্রিটিশ শাসনের প্রথমদিকে এ অঞ্চলে কুকিদের দৌরাত্ম্য বৃদ্ধি পায়। এদের নিয়ন্ত্রণের জন্য ১৮৬০ সালে ব্রিটিশ সরকার পৃথক জেলা প্রশাসন গঠন করে। ১৮৭২ সালে ত্রিপুরা, কাছাড় ও পার্বত্য চট্টগ্রাম থেকে লুসাই বা মিজোরাম অঞ্চলে অভিযান চালিয়ে কুকিদের আস্তানা ধ্বংস করা হয়। ১৮৯১ ও ১৮৯৩ সালে কুকিদের নির্মূল অভিযান পরিচালিত হয়।
১৯২৩ সালে বরকল থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম বরকল থানার আওতাধীন।২০১১ সালের পরিসংখ্যান অনুযায়ী বরকল উপজেলার জনসংখ্যা ৩৯,৭৮১ জন। এর মধ্যে পুরুষ ২১,৮৯২ জন এবং মহিলা ১৭,৮৮৯ জন। মোট জনসংখ্যার ২১.৫০% মুসলিম, ১.৫০% হিন্দু, ৭৬.২০% বৌদ্ধ এবং ০.৮০% খ্রিস্টান ও অন্যান্য ধর্মাবলম্বী রয়েছে। এ উপজেলায় উপজাতিদের মধ্যে চাকমাদের সংখ্যা বেশি। এছাড়া মারমা, তঞ্চঙ্গ্যা, পাংখোয়া উপজাতির বসবাস রয়েছে এ উপজেলায়।
বরকল উপজেলার স্বাক্ষরতার হার ৩৬.১০%। এ উপজেলায় ১টি কলেজ, ৫টি মাধ্যমিক বিদ্যালয়, ১টি দাখিল মাদ্রাসা, ১টি কারিগরী প্রশিক্ষণ কেন্দ্র, ১০টি নিম্ন মাধ্যমিক বিদ্যালয় ও ৮১টি প্রাথমিক বিদ্যালয় রয়েছে।
বরকল উপজেলায় যোগাযোগের প্রধান মাধ্যম নৌপথ। লঞ্চ, ইঞ্জিন চালিত বোট প্রধান যোগাযোগ মাধ্যম।
বরকল উপজেলার মধ্য দিয়ে প্রবাহিত হচ্ছে কর্ণফুলি নদী। এছাড়া এ উপজেলার পশ্চিমাংশ জুড়ে রয়েছে কাপ্তাই হ্রদ।
বরকল উপজেলায় ৫টি হাট-বাজার রয়েছে। এগুলো হল সুবলং বাজার, বরকল সদর বাজার, হরিণা বাজার, কলাবুনিয়া বাজার এবং ভূষণছড়া বাজার।
বাঘাইছড়ি উপজেলা
বাঘাইছড়ি বাংলাদেশের রাঙ্গামাটি জেলার অন্তর্গত একটি উপজেলা।
বাঘাইছড়ি উপজেলার মোট আয়তন ১৯৩১.২৮ বর্গ কিলোমিটার। আয়তনের দিক থেকে এটি বাংলাদেশের দ্বিতীয় বৃহত্তম উপজেলা এবং রাঙ্গামাটি জেলার বৃহত্তম উপজেলা।
রাঙ্গামাটি জেলার সর্ব-উত্তরে ২৩°০৪´ থেকে ২৩°৪৪´ উত্তর অক্ষাংশ এবং ৯২°০৫´ থেকে ৯২°২৪´ পূর্ব দ্রাঘিমাংশ জুড়ে বাঘাইছড়ি উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ১৪৬ কিলোমিটার। এ উপজেলার দক্ষিণে বরকল উপজেলা ও লংগদু উপজেলা, পশ্চিমে লংগদু উপজেলা ও খাগড়াছড়ি জেলার দীঘিনালা উপজেলা, উত্তরে ভারতের ত্রিপুরা প্রদেশ এবং পূর্বে ভারতের মিজোরাম প্রদেশ অবস্থিত।
বাঘাইছড়ি উপজেলার কাচালং এলাকা গভীর অরণ্যে ঢাকা ছিলো বলে এখানে বাঘের উপদ্রব বেশি ছিল। সে সাথে এ উপজেলায় বিভিন্ন পাহাড়ী ছড়া থাকায় এর নামকরণ করা হয় "বাঘাইছড়ি"।
বাঘাইছড়ি পূর্বে রামগড় মহকুমার দীঘিনালা থানার অধীনে ছিল। এ এলাকার অধিবাসীদের পায়ে হেঁটে দীঘিনালা যাওয়া-আসা অনেক কঠিন এবং সময় সাপেক্ষ হওয়াতে ১৯৬৮ সালের ৮ আগস্ট রাঙ্গামাটি সদর মহকুমার আওতায় বাঘাইছড়ি থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে উপজেলায় রূপান্তরিত হয়। এ উপজেলায় বর্তমানে ২টি থানার অধীনে ১টি পৌরসভা ও ৮টি ইউনিয়ন রয়েছে।
বাঘাইছড়ি থানার আওতাধীন ১টি পৌরসভা ও ৭টি ইউনিয়ন।
এবং সাজেক থানার আওতাধীন ১টি ইউনিয়ন।
২০১১ সালের পরিসংখ্যান অনুযায়ী বাঘাইছড়ি উপজেলার জনসংখ্যা ৯৪,৩৮০ জন। এর মধ্যে পুরুষ ৪৮,২৯৭ জন এবং মহিলা ৪৬,০৮৩ জন। মোট জনসংখ্যার ২৩.৩২% মুসলিম, ৫.৫০% হিন্দু, ৬৯.৬৯% বৌদ্ধ এবং ১.৪৯% খ্রিস্টান ও অন্যান্য ধর্মাবলম্বী রয়েছে। এ উপজেলায় প্রধানত বাঙালি ও চাকমা সম্প্রদায়ের লোকজন বসবাস করে।
বাঘাইছড়ি উপজেলার স্বাক্ষরতার হার ৩৫.২০%। এ উপজেলায় ২টি কলেজ, ১৫টি মাধ্যমিক বিদ্যালয়, ১টি দাখিল মাদ্রাসা, ৩টি নিম্ন মাধ্যমিক বিদ্যালয়, ৮৮টি প্রাথমিক বিদ্যালয় ও ১টি ইবতেদায়ী মাদ্রাসা রয়েছে।
বাঘাইছড়ি উপজেলায় যোগাযোগের প্রধান সড়ক খাগড়াছড়ি-বাঘাইছড়ি সড়ক। যে কোন যানবাহনে যোগাযোগ করা যায়। এছাড়া রাঙ্গামাটি জেলা সদর থেকে এ উপজেলায় যোগাযোগের প্রধান মাধ্যম নৌপথ। লঞ্চ, ইঞ্জিন চালিত বোট প্রধান যোগাযোগ মাধ্যম।
বাঘাইছড়ি উপজেলার মধ্য দিয়ে প্রবাহিত হচ্ছে কাচালং নদী। এছাড়া রয়েছে শিজক খাল, গঙ্গারাম খাল এবং মাচালং খাল। এ উপজেলার দক্ষিণাংশে রয়েছে কাপ্তাই হ্রদ।
বাঘাইছড়ি উপজেলার প্রধান প্রধান হাট-বাজারগুলো হল মারিশ্যা বাজার, দুরছড়ি বাজার, কাচালং বাজার, করেঙ্গাতলী বাজার এবং বাঘাইহাট বাজার।
রাজস্থলী উপজেলা
রাজস্থলী বাংলাদেশের রাঙ্গামাটি জেলার অন্তর্গত একটি উপজেলা।
রাজস্থলী উপজেলার মোট আয়তন ১৪৫.০৪ বর্গ কিলোমিটার। এটি রাঙ্গামাটি জেলার সবচেয়ে ছোট উপজেলা।
রাঙ্গামাটি জেলার দক্ষিণাংশে ২২°১৭´ থেকে ২২°২৬´ উত্তর অক্ষাংশ এবং ৯২°০৬´ থেকে ৯২°২২´ পূর্ব দ্রাঘিমাংশ জুড়ে রাজস্থলী উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ৪৮ কিলোমিটার। এ উপজেলার উত্তরে কাপ্তাই উপজেলা, পূর্বে বিলাইছড়ি উপজেলা, দক্ষিণে বান্দরবান জেলার রোয়াংছড়ি উপজেলা ও বান্দরবান সদর উপজেলা এবং পশ্চিমে চট্টগ্রাম জেলার রাঙ্গুনিয়া উপজেলা অবস্থিত।
রাজস্থলী উপজেলার নামকরণ নিয়ে তেমন জটিল কোন ইতিহাস নাই, তবে এলাকার গুণীজনের ভাষ্যমতে রাখাইন প্রদেশের রাজা, বর্মী বারান্ডং সেনাপতির কাছে পরাজিত হয়ে বাংলাদেশে আসার পর এই "বুধুঝিই" (রাজস্থলীর পূর্ব নাম) এসেছিলেন তার নিজ রাজ্য গড়তে। তাঁর নিজের প্রথা অনুযায়ী রাজ্য গড়ার আগে কলাগাছ রোপন করে দেখা হয়। যত বেশী কলার কান্ধি তত রাজার রাজ্যভিষেক হবে ঐ রাজ্যে। এই নিয়ম মেনে কলা গাছটি রাজস্থলী উপজেলার ১নং ঘিলাছড়ি ইউনিয়নের খাগড়াছড়ি পাড়ায় রোপন করা হয়। কিন্তু কলার ছড়ায় কান্ধি কম হওয়ায় তিনি এই স্থান ত্যাগ করে বান্দরবান উদ্দেশ্যে রওয়ানা করেন। যাবার বেলায় ঐ কলা গাছে রাজার ছোট থলে রয়ে যায়। তখন থেকে রাজারথলে নামকরণ হয় এবং পরে তা রাজারথলে থেকে রাজারথলি ও বর্তমান "রাজস্থলী" নামকরণ করা হয়।
১৯০৯ সালে রাজস্থলী থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে রাজস্থলী উপজেলায় রূপান্তরিত হয়। এ উপজেলায় বর্তমানে ৩টি ইউনিয়ন রয়েছে। সম্পূর্ণ রাজস্থলী উপজেলার প্রশাসনিক কার্যক্রম রাজস্থলী থানার আওতাধীন।২০১১ সালের পরিসংখ্যান অনুযায়ী রাজস্থলী উপজেলার জনসংখ্যা ২২,৬১১ জন। এর মধ্যে পুরুষ ১২,১৪২ জন এবং মহিলা ১০,৪৬৯ জন। মোট জনসংখ্যার ২২.৭৮% মুসলিম, ৭.১৮% হিন্দু, ৬২.৪১% বৌদ্ধ এবং ৭.৬৩% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা, চাক, খুমি, লুসাই, পাংখোয়া প্রভৃতি আদিবাসী জনগোষ্ঠীর বসবাস রয়েছে।
রাজস্থলী উপজেলার স্বাক্ষরতার হার ৩৪%। এ উপজেলায় ২টি কলেজ, ৩টি মাধ্যমিক বিদ্যালয়, ৪টি নিম্ন মাধ্যমিক বিদ্যালয় ও ৫৩টি প্রাথমিক বিদ্যালয় রয়েছে।
রাজস্থলী উপজেলায় যোগাযোগের প্রধান সড়ক রাঙ্গামাটি-বান্দরবান সড়ক। সব ধরণের যানবাহনে যোগাযোগ করা যায়।
রাজস্থলী উপজেলায় ১৬টি মসজিদ, ৩টি মন্দির, ২৮টি বিহার এবং ২টি গীর্জা রয়েছে।
রাজস্থলী উপজেলার মধ্য দিয়ে প্রবাহিত হচ্ছে কাপ্তাই খাল।
রাজস্থলী উপজেলার প্রধান ২টি হাট-বাজার হল বাঙ্গালহালিয়া বাজার এবং রাজস্থলী বাজার।
মুক্তিযুদ্ধ চলাকালীন সময়ে পাকবাহিনী এ উপজেলায় ব্যাপক হত্যা, নির্যাতন, লুণ্ঠন ও অগ্নিসংযোগ করে। মিজোরাম রাজ্যের বিচ্ছিন্নতাবাদী সশস্ত্র মিজো গেরিলারা পাকবাহিনীর সহযোগী হিসেবে কাজ করে। গাইন্দ্যা ইউনিয়নে বান্দরবান জেলার সীমান্ত সংলগ্ন এলাকায় পাকবাহিনীর সাথে মুক্তিবাহিনীর সংঘর্ষ হয়। এ সংঘর্ষে ৫ জন মুক্তিযোদ্ধা শহীদ হন। ১৫ ডিসেম্বর এ উপজেলা শত্রুমুক্ত হয়।
কাপ্তাই উপজেলা
কাপ্তাই বাংলাদেশের রাঙ্গামাটি জেলার অন্তর্গত একটি উপজেলা।
কাপ্তাই উপজেলার মোট আয়তন ২৫৯ বর্গ কিলোমিটার।
রাঙ্গামাটি জেলার দক্ষিণাংশে ২২°২১´ থেকে ২২°৩৫´ উত্তর অক্ষাংশ এবং ৯২°০৫´ থেকে ৯২°১৮´ পূর্ব দ্রাঘিমাংশ জুড়ে কাপ্তাই উপজেলার অবস্থান। রাঙ্গামাটি জেলা সদর থেকে এ উপজেলার দূরত্ব প্রায় ২৭ কিলোমিটার। এ উপজেলার উত্তরে কাউখালী উপজেলা ও রাঙ্গামাটি সদর উপজেলা, পূর্বে রাঙ্গামাটি সদর উপজেলা ও বিলাইছড়ি উপজেলা, দক্ষিণে রাজস্থলী উপজেলা এবং পশ্চিমে চট্টগ্রাম জেলার রাঙ্গুনিয়া উপজেলা অবস্থিত।
কাপ্তাই উপজেলার নামকরণে "কত্থয়" ও "কিয়ং" শব্দদ্বয়ের প্রভাব রয়েছে বলে অনেকের ধারণা। কত্থয় অর্থ কোমর আর কিয়ং অর্থ খাল।
১৮৬০ খ্রিস্টাব্দে "পার্বত্য চট্টগ্রাম"-কে চট্টগ্রাম জেলা থেকে আলাদা করে নতুন জেলা সৃষ্টি করার পর কাপ্তাই এর চন্দ্রঘোনায় এর সদর দপ্তর স্থাপন করা হয়। কাপ্তাইকে উপজেলায় রূপান্তরের পূর্ব পর্যন্ত এটি রাঙ্গামাটি পার্বত্য জেলার একটি মহকুমা ছিল।
১৯৭৬ সালে কাপ্তাই থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে কাপ্তাই উপজেলায় রূপান্তরিত হয়। এ উপজেলায় বর্তমানে ৫টি ইউনিয়ন রয়েছে; এর মধ্যে ২টি ইউনিয়নের প্রশাসনিক কার্যক্রম চন্দ্রঘোনা থানার আওতাধীন এবং বাকি ৩টি ইউনিয়নের প্রশাসনিক কার্যক্রম কাপ্তাই থানার আওতাধীন।
চন্দ্রঘোনা থানার আওতাধীন ইউনিয়নসমূহ:
কাপ্তাই থানার আওতাধীন ইউনিয়নসমূহ:
২০১১ সালের পরিসংখ্যান অনুযায়ী কাপ্তাই উপজেলার জনসংখ্যা ৬৬,১৩৫ জন। এর মধ্যে পুরুষ ৩৬,৬৭৭ জন এবং মহিলা ২৯,৪৫৮ জন। মোট জনসংখ্যার ৬২.৭৮% মুসলিম, ৫.৯৫% হিন্দু, ৩০.৪৯% বৌদ্ধ এবং ০.৭৮% খ্রিস্টান ও অন্যান্য ধর্মাবলম্বী রয়েছে। এ উপজেলায় চাকমা, মারমা, তঞ্চঙ্গ্যা, ত্রিপুরা, মুরং, খিয়াং, পাংখোয়া প্রভৃতি আদিবাসী জনগোষ্ঠীর বসবাস রয়েছে।
কাপ্তাই উপজেলার স্বাক্ষরতার হার ৬০.৩০%। এ উপজেলায় ১টি ডিগ্রী কলেজ, ১টি কারিগরী শিক্ষা প্রতিষ্ঠান, ১টি স্কুল এন্ড কলেজ, ১০টি মাধ্যমিক বিদ্যালয়, ২টি দাখিল মাদ্রাসা, ৬টি নিম্ন মাধ্যমিক বিদ্যালয়, ৫৬টি প্রাথমিক বিদ্যালয় ও ২টি এবতেদায়ী মাদ্রাসা রয়েছে।
কাপ্তাই উপজেলায় যোগাযোগের প্রধান সড়ক চট্টগ্রাম-কাপ্তাই সড়ক এবং রাঙ্গামাটি-কাপ্তাই সড়ক। সব ধরণের যানবাহনে যোগাযোগ করা যায়।
কাপ্তাইয়ের কৃষি, মৎস্যসম্পদ, বনজ সম্পদ, রেয়নশিল্প ও বিভিন্ন শিল্পকারখানা এর অর্থনীতিতে গুরুত্বপূর্ণ অবদান রেখে চলেছে। দেশের প্রধান জলবিদ্যুৎ কেন্দ্র, উপমহাদেশের সর্ববৃহৎ কাগজের কল কর্ণফুলী পেপার মিলস, ওয়াজ্ঞা টি এস্টেট, কাঠ প্রক্রিয়াজাতকরণ কারখানা ও বাংলাদেশ টিম্বার এই উপজেলায় অবস্থিত। ১৯৬২ খ্রিষ্টাব্দে নির্মিত কাপ্তাই জলবিদ্যুৎ উৎপাদন কেন্দ্রের ৫টি ইউনিটের সাহায্যে উৎপাদিত ২৩০ মেগাওয়াট বিদ্যুৎ দেশের ক্রমবর্ধমান বিদ্যুৎ চাহিদা মেটাতে ব্যাপক ভূমিকা রেখে চলেছে। মূলত জলবিদ্যুৎ উৎপন্ন করার জন্য কর্ণফুলি নদীতে বাঁধ দিয়ে কাপ্তাই হ্রদ সৃষ্টি করা হলেও, এই জলাধারে প্রচুর পরিমাণে মিঠাপানির মাছ চাষ হয়। নৌবিহার, বন্যা নিয়ন্ত্রণ ও কৃষি আবাদ ইত্যাদিতেও এর অবদান উল্লেখযোগ্য।
কলা, কাঁঠাল, আদা, মাছ, বিদ্যুৎ, তুলা, বাঁশ, বেতশিল্প।
কাপ্তাই উপজেলার মধ্য দিয়ে প্রবাহিত হচ্ছে কর্ণফুলি নদী। এছাড়া রয়েছে কাপ্তাই হ্রদ। আরো রয়েছে কাপ্তাই খাল।
কাপ্তাই উপজেলায় ১১টি হাট-বাজার রয়েছে। এর মধ্যে কাপ্তাই নতুন বাজার, রাইখালী বাজার, চিৎমরম বাজার, শীলছড়ি বাজার, বড়ইছড়ি বাজার, বারঘোনিয়া বাজার উল্লেখযোগ্য।